הוועדה המיוחדת לעניין הצעות חוק מסוימות שהועברו לדיון בה, כנסת 20, פרוטוקול מספר 95, 2017-01-09 12:30

אלי כהן: צהריים טובים, אבקש מכולם לשבת.

אלי כהן: אנחנו היום נמשיך את הדיון מהפעם הקודמת.

אלי כהן: היו לנו עוד מספר נושאים פתוחים: האחד, איפה עומד נושא הפצת נוסח מעודכן אחרי הסכמות עם הפיס?

<איתי טמקין: אגיד שני דברים בהקשר זה.

<איתי טמקין: הוועדה שלחה אותנו למספר שיעורי בית אחרי הדיון הקודם פה.

<איתי טמקין: אחת הבקשות של הוועדה היתה שנקיים שיח עם הזכיינים.

<איתי טמקין: אתמול בערב נפגשנו פעם ראשונה עם הזכיינים שהציגו בפנינו את הטענות שלהם.

<איתי טמקין: לאחר שהזכיינים ידברו פה כחלק מהדיון, אכנס לזה יותר לעומק.

<איתי טמקין: פעם שנייה – הוועדה ביקשה שנדבר עם משרד התרבות והספורט.

<איתי טמקין: התגלה כאן שיש ביננו פערים לגבי המספרים ולגבי ההערכות של ההשלכות של החקיקה.

<איתי טמקין: ישבנו אתמול עם משרד התרבות והספורט והצגנו להם את הנתונים.

<איתי טמקין: משרד התרבות והספורט אמר שהוא יחזור אלינו לאחר שהוא יעשה בחינה של הנתונים שהועברו אליו על ידינו.

<איתי טמקין: אנחנו מחכים גם כרגע למשרד התרבות והספורט.

<איתי טמקין: אנחנו רוצים לנסות למצות איתם את השיח לפני שנכניס פה את השינויים בחקיקה – פעם אחת.

<איתי טמקין: פעם שנייה – הם יכולים לעשות התאמות בכל מה שקשור לעולם הזכיינות ונדבר על כך בהמשך.

אלי כהן: מתי להערכתם תוכלו לפרסם את הנוסח המעודכן של החוק?

מרב מיכאלי: סליחה, אני ממש מתנצלת על האיחור.

מרב מיכאלי: מה יכלול הנוסח המעודכן של החוק?

<איתי טמקין: אני אגיד.

אלי כהן: לא, לא.

אלי כהן: אני לא שואל מה יכלול, אני שואל מתי יפורסם הנוסח המעודכן?

<איתי טמקין: ברשותך, אענה לשתי השאלות.

<איתי טמקין: לגבי מתי יפורסם – אנחנו מקווים שיפורסם נוסח מעודכן ביום רביעי או חמישי הזה אם נוכל לסגור את הנוסח המעודכן.

<איתי טמקין: לגבי מה יכלול הנוסח המעודכן – דיברנו בדיון הקודם, חברת הכנסת מיכאלי, שבגלל ההבנות שהגענו איתם עם מפעל הפיס, שאנחנו רוצים להחיל את אותן הבנות שהגענו עם מפעל הפיס גם בחקיקה הזו.

<איתי טמקין: לכן, החקיקה שהונחה על-ידי הממשלה תשתנה בהתאם להבנות שהגענו איתם עם מפעל הפיס.

אלי כהן: רק אאיר עיניכם שכמובן נוסח החוק צריך להיות מפורסם באתר הוועדה.

אלי כהן: עד שהוא לא יהיה מספיק זמן, לפחות שלושה ימי עבודה על מנת שיהיה מספיק זמן לאנשים להתייחס לתיקונים שיהיו בנוסח, כמובן שבנושא הזה לא נוכל להצביע.

אלי כהן: הדבר השני – נושא הזכיינים.

אלי כהן: קודם כל, אני מברך על זה שנעשתה פגישה.

אלי כהן: אבל באמת לבוא ולראות איך אפשר לחתור בנושא הזה להסכמות, לראות אם יש מקום לעשות התאמות כאלו ואחרות.

אלי כהן: במשרד הספורט מתנהל דין ודברים כזה או אחר?

<איתי טמקין: מתנהל, כן.

<איתי טמקין: ציינתי קודם.

<איתי טמקין: אנחנו נפגשנו איתם פעמיים, העברנו להם את כל הנתונים כפי שאנחנו רואים אותם.

<איתי טמקין: משרד התרבות והספורט ביקש זמן ללמוד ולהתייחס אליהם.

<איתי טמקין: הסברנו את לוחות הזמנים שיש לנו.

<איתי טמקין: משרד התרבות והספורט אמר שאו היום או מחר הוא יידע להתכנס ולחזור אלינו עם עמדתו הסופית בנושא.

יואל רזבוזוב: יש את המספרים?

יואל רזבוזוב: אנחנו רוצים לראות את המספרים, כמה כסף זה יעלה בסוף למשלם המסים.

<איתי טמקין: נסביר את זה בהמשך.

אלי כהן: אנחנו מבקשים גם ממשרד הספורט ולבוא ולכסות על הדברים.

אלי כהן: נקודה נוספת שאני רוצה שתבחנו וזה התאמה בנוסח החוק בהשוואה למה שמוצע היום, זה האפשרות לתת לשר האוצר את המנדט להחליט על עיתוי לסגירת מרוצי הסוסים.

אלי כהן: יש כאן סוגיה שקיימת מבחינת העיתוי, מבחינת הפיצוי, מבחינת סוגיה משפטית שלצורך העניין קיימת.

אלי כהן: לכן, אני חושב שנכון שתחליטו מכיוון שאני יודע שזה קו שמוביל אותו שר האוצר.

אלי כהן: אני כמובן מברך על הקו שהוא מוביל לסגירת מכונות המזל ולסגירת מרוצי הסוסים.

אלי כהן: תבדקו את הנושא כיוון שאם תחליטו כן ללכת למשפטית, כן ללכת להסכמה ולפשרה, אני חושב שזה יהיה יותר נכון.

אלי כהן: תשקלו את הנקודה הזו ותגידו לי מה דעתכם עד הישיבה הבאה בנושא הזה.

<איתי טמקין: בנקודה הזו אני מבקש להתייעץ בתוך משרד האוצר ונחזור אליך.

אלי כהן: ברור.

אלי כהן: אני שם אותה כאן על השולחן ואני רואה שתשקלו.

אלי כהן: בסופו של דבר, אני אומר להשאיר לשר האוצר את המנדט להחליט מתי לעשות את זה על בסיס כל השיקולים שעומדים לנגד עיניו.

אלי כהן: דיבר גם שבוע שעבר חבר הכנסת שמולי עם טענות כאלה ואחרות.

אלי כהן: להערכתי, כל חברי הכנסת מסכימים בנושא הזה.

אלי כהן: מבחינת סדר היום והדוברים שיהיו היום, כיוון שהצגנו את כל הסוגיות על-ידי המדינה נתחיל עם התייחסויות של חברי הכנסת ככל שיהיו.

אלי כהן: הרשות להגבלת הון לא קיבלו זכות דיבור, ולכן הם יקבלו אחרי הכנסת.

אלי כהן: לאחר מכן יוכלו להתייחס יתר הגופים שנמצאים כאן.

אלי כהן: בהמשך להקדמה שניתנה גם בשבוע שעבר, לפחות מבחינתי אי-אפשר לבוא ולפתוח את הישיבה בהתעלם, בין היתר, מהחלטת בג"צ אתמול שהתייחסה לנושא הזכיינים, להימורי הספורט.

אלי כהן: אני חושב שעל זה נאמר בצורה מפורשת שיש שופטים בירושלים, אבל יש מהמרים בישראל.

אלי כהן: אני חושב שיש מקום מסוים, ואני לא אחזור על כל הקלישאות הברורות שאני מכבד את החלטת בית המשפט וכן הלאה, אבל אני חושב שגם בית המשפט צריך לבוא ולדעת שעם כל הכבוד החלטה על סגירת המכונות היא החלטה נכונה, לגיטימית וראויה של שר בישראל.

אלי כהן: אני חושב שכל הנושא עכשיו של הארכת ההימורים על המכונות, אני לא יודע אם בדיוק זה מה שרצו השופטים במדינת ישראל לראות לנגד עיניהם.

עודד פורר: אבל השר היה יכול לפתור את זה אם הוא היה משלם פשוט לזכיינים.

אלי כהן: מקובל ולגיטימי שמי שרואה את עצמו נפגע מבחינה כספית וכלכלית ידרוש פיצוי כספי כזה או אחר.

אלי כהן: אבל ההחלטה של בג"צ ללא ספק היא החלטה, לפחות מבחינתי, שנויה במחלוקת לבוא ולהתערב בנושא הזה של השר.

אלי כהן: כמובן מי שנפגע, יש בתי משפט לבוא ולתבוע פיצוי כספי.

אלי כהן: אבל להתערב בהחלטה על סגירה ולתת את ההמשך של הנושא של מכונות ההימורים, לפחות בעיניי היא החלטה לא סבירה והיא לא נכונה.

דוד ביטן: כבוד היו"ר, אפשר לברך אותך על זה שתהיה שר הכלכלה?

מרב מיכאלי: זה כבר סגור או שאתה עושה לו עין הרע?

אלי כהן: דוד, אני למדתי שלא רותמים את הסוסים לפני העגלה.

יגאל גואטה: כן.

יגאל גואטה: דוד, תחכה לישיבת הממשלה ביום ראשון.

דוד ביטן: אם הסוס הוא כחלון אז אין שום בעיה.

אלי כהן: נתחיל בהתייחסויות חברי הכנסת ולאחר מכן ידברו הדוברים.

אלי כהן: חברת הכנסת מיכאלי, בבקשה.

מרב מיכאלי: תודה רבה, אדוני.

מרב מיכאלי: קודם כל, אני מצטערת שאצטרך לצאת בשעה 13:00.

מרב מיכאלי: אבל אני התחננתי שיקדימו את השעה.

אלי כהן: אגב, קיצרנו את הישיבה.

אלי כהן: הישיבה תהיה עד השעה 14:30.

מרב מיכאלי: אז אני אפסיד רק שעה וחצי, בסדר גמור.

מרב מיכאלי: מוזר, זה היה צריך להיות 15:00.

דוד ביטן: באמת?

מרב מיכאלי: יש הרבה עבודה לעשות פה, אדוני.

דוד ביטן: זה נכון.

דוד ביטן: אני סומך עלייך בעניין הזה.

מרב מיכאלי: בצדק.

מרב מיכאלי: אדוני היושב-ראש, אני רוצה להתחיל דווקא מהתייחסותך לעניין בית המשפט.

מרב מיכאלי: אני רוצה להגיד שמה שקרה פה מייצג, לצערי, באופן כללי את ההתנהלות של הממשלה הזו מול בית המשפט.

מרב מיכאלי: הלוא אני יודעת שאני הראשונה שהגשתי את הצעת החוק לביטול המכונות, מכונות המשחק האלקטרוניות המזיקות האלה.

מרב מיכאלי: אבל בית המשפט צדק בזה שהוא עצר את המהלך הזה מעכשיו לעכשיו בגלל שמסתבר שהמדינה לא נערכה לזה פשוט מאוד.

מרב מיכאלי: אני חברת כנסת באופוזיציה, אין לי לא הכלים ולא החובה באמת להסתכל על התמונה הגדולה ולטפל בכל הפרמטרים ובכל ההיבטים של משהו.

מרב מיכאלי: אבל לא היה לי ספק שהממשלה שלכם עשתה את זה, אדוני היושב-ראש.

מרב מיכאלי: באופן קבוע אתם עושים דברים או שאתם יודעים שייפסלו בבית המשפט העליון או שאתם פשוט לא חושבים עליהם עד הסוף, ואז קורה שמי שנפגע מהחוק חייב ללכת לבית המשפט העליון.

מרב מיכאלי: ואז יוצא שבית המשפט העליון הוא נגדכם, ואז אתם מתלוננים שאין לכם משילות, ואז אתם מלינים.

דוד ביטן: אבל כחלון מגן על בית המשפט העליון.

דוד ביטן: הוא מגן.

מרב מיכאלי: ביטן, אני ברשות דיבור.

מרב מיכאלי: תשתוק.

מרב מיכאלי: תשתוק.

מרב מיכאלי: אתה מגן על ביבי, הוא מגן על כחלון.

דוד ביטן: אבל כחלון מגן על בית המשפט העליון כל הזמן.

אלי כהן: חברת הכנסת מיכאלי, יש לך שתי דקות וזה על חשבון הזמן.

אלי כהן: בואו ניתן לה.

מרב מיכאלי: זו באמת התנהלות מופרכת ומקוממת, באמת באמת שזה ממש טיפשי שזה צריך להגיע למצב שבית המשפט העליון יגיד לממשלה: אולי תבואו ותיתנו לנו תשובה איך באמת האנשים האלה אמורים להסתדר בינתיים.

מרב מיכאלי: מי שלא מיוצג כאן כרגע, מי שפנה לבית המשפט העליון, הם הזכיינים.

מרב מיכאלי: הם כולם זכיינים בנים, זה דבר מאוד מעניין כמובן.

מרב מיכאלי: אבל אפשר לדבר על זה ביום אחר.

מרב מיכאלי: הם לא פה.

מרב מיכאלי: פה יש זכיינים בנים.

<קריאות: יש - - -

דוד ביטן: אבל יש.

מרב מיכאלי: מה אתה יודע?

מרב מיכאלי: אתה מכיר זכייניות בנות?

דוד ביטן: עכשיו הם אמרו.

אלי כהן: חברת הכנסת מיכאלי, יש לך עוד שישים שניות, בבקשה.

מרב מיכאלי: הוא לקח לי חצי מהזמן.

דוד ביטן: תן לה דקה ממני.

דוד ביטן: אני אדבר רק שתי דקות.

מרב מיכאלי: צריך להגיד שכמו שצריך להיערך ולאפשר יותר נכון לזכיינים להיערך כלכלית ואחרת, צריך לטפל גם במכורים, האנשים שכאילו בשמם אנחנו באות ומדברות כשאנחנו רוצים לבטל את הדברים הממכרים האלה.

מרב מיכאלי: אבל צריך גם להם לספק אלטרנטיבות ולטפל בעובדה שגם הם יום אחד בבוקר פשוט סוגרים להם את המכונות.

מרב מיכאלי: ובמיוחד אם אנחנו מדברים על אנשים שמכורים אז בטח ובטח שיש כאן בעיה שצריך להיערך אליה.

יגאל גואטה: למה כשמדברים על המכורים את לא אומרת מכורות?

מרב מיכאלי: כי באמת יש יותר מכורים, מה לעשות?

מרב מיכאלי: יש להם יותר כסף לאבד.

אלי כהן: הבחנה דקה ועניינית.

מרב מיכאלי: קודם כל, למדתי היום שאנחנו כאילו מצמצמים פה את מספר הפעמים שאפשר יהיה מותר לשחק קינו.

מרב מיכאלי: אבל לעומת זאת הרבה, הרבה, הרבה, הרבה, הרבה, הרבה, הרבה, ועוד כמה פעמים הרבה יותר זכיינים יוכלו לשווק קינו.

מרב מיכאלי: אז לא כל כך ברור לי מה עשינו בעסק הזה.

<איתי טמקין: נדבר על זה.

מרב מיכאלי: כן, אנחנו בהחלט נדבר על זה כי זה נראה לי דבר בלתי סביר בעליל וממש ממש לא רצוי ולא ראוי.

מרב מיכאלי: דבר נוסף, על פניו נראה, אדוני, שמפעל הפיס יצטרך לפצות את הזכיינים על הוצאות שהוא גרם להם בידיעה שהם עלולים למצוא את עצמם בהפסדים כלכליים ניכרים.

מרב מיכאלי: בלי קשר למה שאנחנו כאן נחליט לגבי ההיתרים, לגבי מה שיהיה מותר ואסור, אין לי ספק שמפעל הפיס צריך לפצות אותם על כל מיני שיפוצים ועל כל מיני הוצאות שנגרמו להם בגלל דרישה חד-משמעית שלהם.

מרב מיכאלי: יש גם שאלה שנצטרך לבחון והיא האם זה לגיטימי והאם זה חוקי שמפעל הפיס אוסר על הזכיינים להתאגד.

מרב מיכאלי: בקיצור, נראה לי שיש הרבה עבודה לעשות מול מפעל הפיס מעבר למה שנקבל כאן החלטות בחקיקה הספציפית הזו.

מרב מיכאלי: בישיבות הבאות אנחנו בהחלט נרחיב על זה.

דוד ביטן: אנחנו דנים פה על הטוטו, לא על מפעל הפיס.

מרב מיכאלי: גם וגם.

אלי כהן: תודה לחברת הכנסת מיכאלי.

אלי כהן: חבר הכנסת פולקמן, ולאחריו – חבר הכנסת רזבוזוב.

רועי פולקמן: רציתי להתייחס לעצם הדיון על מרוצי הסוסים.

רועי פולקמן: אבל את מדהימה אותי, חברת הכנסת מיכאלי כאילו לפעמים, וסליחה שאני אומר את זה, אבל בצדקנות האופיינית לאופוזיציה.

רועי פולקמן: עושים מעשים היסטוריים, ואני מבין את התסכול כשרואים שאחרים עושים אותם, ואז כשעושים דברים יש תהליכים.

רועי פולקמן: אמרתם את זה בשכר הבכירים.

רועי פולקמן: עשינו את שכר הבכירים, שר האוצר כחלון עשה.

רועי פולקמן: אכן, מגיע לבג"צ כי שינויים גדולים – זה נכון בבנקים, - - -

מרב מיכאלי: זה לא אותו דבר בכלל, זה בכלל לא אותו דבר.

רועי פולקמן: זה בדיוק אותו דבר.

מרב מיכאלי: ממש לא אותו דבר.

מרב מיכאלי: זה גם חצוף להעמיד את זה כך.

רועי פולקמן: עכשיו אני אגיד את עמדתי.

אלי כהן: חברת הכנסת מיכאלי, תאמין לי שלא הסכמתי עם משפט אחד שאמרת אבל לא הפרעתי לך.

אלי כהן: אל תפריעי לו.

רועי פולקמן: זה היה הרפורמה בוועדת הרפורמות כאן עם הבנקים ועם בזק ועם שכר הבכירים ועכשיו עם ההימורים, עושים ועושים ועושים.

רועי פולקמן: אז כשעושים יש התארגנויות.

רועי פולקמן: יש לי הרבה מה להגיד על מפעל הפיס שצריך להתמודד עם הרשלנות בה הוא התנהל בשנים האחרונות עם האירוע הזה של מכונות המזל, - - -

מרב מיכאלי: זה לא רשלנות.

רועי פולקמן: רשלנות של מפעל הפיס, לא של אף אחד - לא אצל המחוקק ולא אצל משרד האוצר.

רועי פולקמן: שניים, כבר שנה אנחנו מדברים ומבטיחים ועומדים בהתחייבויות.

רועי פולקמן: כבר שנה אנחנו מתראיינים ומדברים ומבטיחים ושר האוצר כבר שנה אומר: חבר'ה, לא יהיו יותר מכונות מזל מסוף ההיתר.

רועי פולקמן: שנה הוא אומר את זה.

רועי פולקמן: לכן, למפעל הפיס היה זמן להגיע להסדר עם הזכיינים ולהגיד להם, והכול בסדר.

רועי פולקמן: אז את באה ואומרת: אוי, הממשלה מתרשלת.

רועי פולקמן: זה לא נכון, אנחנו עושים.

מרב מיכאלי: נכון, כי הממשלה לא דאגה שמפעל הפיס יעשה את זה.

מרב מיכאלי: בכוחה לדאוג שמפעל הפיס יעשה את זה.

רועי פולקמן: סליחה, אבל אני מנסה לדבר.

רועי פולקמן: לכן, אני מבין את התסכול שדברים שאתם מדברים עליהם אנחנו עושים.

רועי פולקמן: כשעושים, ומה לעשות?

רועי פולקמן: המערכת הפוליטית עד שלא נותנים נבוט בראש ועושים - הרי מפעל הפיס לא בא בידיים נקיות.

רועי פולקמן: עד הרגע האחרון בתרגילים כאלה ובתרגילים כאלה ובתרגילים כאלה ופוליטיקה מפה והשלטון המקומי משם שבאמת יצא גדול, השלטון המקומי יצא גדול - - -

מרב מיכאלי: כן, אבל מפעל הפיס עובד בהיתר שלכם.

מרב מיכאלי: אתם יכולים וצריכים לתת לו הוראות.

מרב מיכאלי: מפעל הפיס הוא לא גוף פרטי.

אלי כהן: חברת הכנסת מיכאלי, ההיתר היה צריך להיות מחודש, וכל מי שיודע שההיתר לא מחודש לוקח סיכון.

רועי פולקמן: כולם ידעו כבר שנה שבראשון לינואר - ואם לא, אני מחדש כאן - שלשר האוצר יש מילה, וכשהוא אמר שלא יהיו יותר מכונות מזל בחידוש של ההיתר הוא אמר את זה.

רועי פולקמן: הוא לא אמר אולי, הוא לא אמר ננסה, אני אשתדל.

רועי פולקמן: הוא אמר: לא יהיו.

רועי פולקמן: כבר שנה הוא אומר את זה.

רועי פולקמן: ליבי ואמפתיה לאנשים שמאבדים את פרנסתם, זה תמיד נכון, אבל עכשיו להתחיל להסביר לנו אוי איך הממשלה לא עשתה ככה.

רועי פולקמן: לכן, הנוהל עם בג"צ הוא ברור.

רועי פולקמן: מפעל הפיס יצטרך לתת לזה תשובות ונתמודד עם זה.

רועי פולקמן: אז זה לא יהיה עכשיו, זה יהיה עוד שבועיים, זה יהיה עוד חודש.

רועי פולקמן: אין כאן שום דבר דרמטי - כמו עם השכר של הבכירים, בית המשפט לא התערב בעצם הדבר הזה.

רועי פולקמן: אין שום בעיה.

רועי פולקמן: ברור שלא יהיו מכונות מזל במדינת ישראל.

רועי פולקמן: אגב, כמו שאני לא אפתיע כאן את כל מי שיושב כאן בחדר, גם לא יהיו מרוצי סוסים במדינת ישראל, לא יהיו.

רועי פולקמן: כל מי שמוטרד מהפסדים - - -

מרב מיכאלי: אדרבא ואדרבא.

מרב מיכאלי: אין לנו ויכוח לגבי זה.

רועי פולקמן: יפה.

רועי פולקמן: אני כבר מציע לכל מי שכאן שלא יבנה על כל מיני סידורים פוליטיים וקומבינות וכל מיני דברים דרך כל מיני עסקנים ולוביסטים.

רועי פולקמן: לא יהיו במדינת ישראל מרוצי סוסים.

רועי פולקמן: למה?

רועי פולקמן: ככה.

רועי פולקמן: זו העמדה הערכית והמקצועית של שר האוצר משה כחלון, והוא אמר את זה, ולא יהיו מרוצי סוסים במדינת ישראל.

יגאל גואטה: הימורים על מרוצים?

רועי פולקמן: נכון.

<קריאה: גם מרוצים.

רועי פולקמן: לא יהיו מרוצים.

יגאל גואטה: למה?

יגאל גואטה: מה הבעיה עם מרוצים בלי הימורים?

רועי פולקמן: לא, אמרתי על ההימורים על מרוצי סוסים.

רועי פולקמן: אני לא יודע על הספורט.

רועי פולקמן: הענף הזה הוא לא ספורט.

רועי פולקמן: זה דרך נוספת לגרום לאנשים להתמכר.

רועי פולקמן: זה המוצר הכי ממכר, וכל מיני דיבורים שנשמע כאן מהטוטו ומגורמים אחרים לא נכונים בעליל.

רועי פולקמן: זה המוצר הכי ממכר של הטוטו.

מרב מיכאלי: אין לנו ויכוח על זה.

רועי פולקמן: אבל יהיו פה ויכוחים, חכי.

רועי פולקמן: ההימורים על מרוצי הסוסים שהם מידיים, זה מוצר ממכר.

רועי פולקמן: וכל מה שייאמר כאן על-ידי מומחים זה הכל בעלי אינטרסים כלכליים.

רועי פולקמן: מדובר על חצי מיליארד שקל בשנה עם הרבה מאוד כסף ובעלי עניין שגם חלקם יושבים כאן בחדר הזה שגוזרים קופונים על הדבר הזה.

רועי פולקמן: זה ממכר.

רועי פולקמן: לכן אמרנו, מוצרים ממכרים לא יהיו, ולא חשוב כרגע איזה בעלי עניין ויזמים וגורמים.

<קריאה: - - -

אלי כהן: אני מבקש לא להפריע.

עיסאווי פריג': כל דבר ממכר, כל דבר.

דוד ביטן: הכול ממכר.

רועי פולקמן: גם ברור שגם יש גורמים בשלטון המקומי שמרוויחים מזה, גם זה נכון.

רועי פולקמן: אבל כשהם מדברים על חצי מיליארד ושש מאות מיליון שקל בשנה ממרוצי סוסים כשהבטיחו לכל מיני אנשים בשלטון המקומי כמה כסף זה יביא לשלטון המקומי ואיזה יופי ומשרות, אז חברים, הכול בסדר.

רועי פולקמן: אולי זה מזרים מיליונים.

רועי פולקמן: גם קזינו יכול להזרים מיליונים וגם בתי בושת יכולים להזרים מיליונים, והרבה דברים אחרים - לא במשמרת שלנו.

רועי פולקמן: לכן, לא יהיו מרוצים סוסים.

רועי פולקמן: הכול אני מסכים.

רועי פולקמן: איך עושים את זה נכון?

רועי פולקמן: מאה אחוז.

רועי פולקמן: בטיימינג, בפיצוי, באיך עושים.

רועי פולקמן: כל שאר הדיבורים - אני מציע לכם, אין טעם לשיח הזה, שאז תגידו לנו עוד חודש כשהחוק הזה ייגמר ויוצבע קריאה שנייה ושלישית ופתאום יפסקו מרוצי הסוסים, ההימורים עליהם: אוי, גוואלד.

רועי פולקמן: תפצו אותנו, תפצו אותנו.

רועי פולקמן: חבר'ה, זה עכשיו תתחילו להתרגל.

יגאל גואטה: מה זה "גוואלד"?

יגאל גואטה: אני לא חושב שחברת הכנסת מרב מיכאלי חולקת על מה שאתה אומר באמת.

יגאל גואטה: לא, ממש לא.

מרב מיכאלי: נכון, לא חולקת על מה שאתה אומר.

מרב מיכאלי: נכון, נכון.

יגאל גואטה: הרפורמה חשובה, הזכיינים נפגעים, וזה נכון.

רועי פולקמן: תפרגני, תפרגני.

אלי כהן: רועי, אין חיה כזו.

אלי כהן: אין מצב.

מרב מיכאלי: אתה פשוט – העליבות כאילו.

מרב מיכאלי: מספר הפעמים שאני פרגנתי לשר האוצר על ביטול המכונות - - -

אלי כהן: רועי, לא הייתי מהמר שתקבל פרגון.

יגאל גואטה: היא לא אמרה שהרפורמה לא חשובה.

רועי פולקמן: כי עכשיו - - -, מה קרה?

מרב מיכאלי: לא בגלל ההודעה של בג"צ, בגלל הרשלנות שלכם.

מרב מיכאלי: כי אפשר לעשות דברים כמו שצריך.

מרב מיכאלי: לגמרי אפשר וצריך גם.

אלי כהן: חברת הכנסת מיכאלי, תלמדי בצורה ברורה.

אלי כהן: הסכם נגמר, לא חייבים להאריך אותו, נקודה

מרב מיכאלי: "תלמדי, תלמדי" - - -, אתם חצופים ברמות.

מרב מיכאלי: אתם – שכרון הכוח שלכם, זה יתהפך עליכם.

מרב מיכאלי: זה כל כך הולך להתהפך עליכם שאני לא יכולה לחכות ליום.

אלי כהן: אני שמח שעכשיו את - - -, תודה.

אלי כהן: חבר הכנסת רזבוזוב, בבקשה.

יואל רזבוזוב: כבוד היושב-ראש, אני רוצה להתייחס לכמה נקודות.

יואל רזבוזוב: כולנו מסכימים כאן על הגבלת שוק ההימורים בישראל.

יואל רזבוזוב: כמו שכבר אמרתי פעם אחת שמקור המימון הספורט בא, לצערנו, מההימורים כך שאני רוצה לדאוג, ובגלל זה גם ביקשתי לראות את המספרים, שבשום פנים ואופן הספורט לא ייפגע.

יואל רזבוזוב: גם לראות איך כל חתימה תשפיע על משלם המסים, ולמה בגלל כל מיני גחמות כאלה ואחרות משלם המסים צריך לשלם מאות מיליונים של שקלים.

רועי פולקמן: גם היום הוא משלם את זה.

רועי פולקמן: זה מס.

רועי פולקמן: מי משלם את זה?

רועי פולקמן: מאיפה זה מגיע?

רועי פולקמן: מהדוד מאמריקה?

יואל רזבוזוב: אני מדבר עכשיו על עובדות.

יואל רזבוזוב: דיברת עכשיו גם על מרוצי סוסים ואני חושב שזה למראית עין.

יואל רזבוזוב: יש לי פה מחקר שמרוצי סוסים זה הכי פחות.

רועי פולקמן: לי יש שלושה מחקרים אחרים.

אלי כהן: תן לו להגיד מה שהוא רוצה ולא להפריע לו.

יואל רזבוזוב: אם שר האוצר החליט להילחם בהימורים, בבקשה.

יואל רזבוזוב: תבטל הכול, תביא מקור מימון לספורט.

יואל רזבוזוב: הנה, יש לי מחקר פה שכותב - - -

דוד ביטן: למה גם אנשים מהמרים.

אלי כהן: ביטן, תן לו את השלוש דקות שלו לדבר.

יואל רזבוזוב: - - - מרוצי סוסים - אחוז מכלל המהמרים הכי נמוך שיש.

יואל רזבוזוב: זה מחקר – אחוז המתמכרים.

יואל רזבוזוב: זה בדיוק האחוז.

יואל רזבוזוב: זה למראית עין – לבטל משהו שהוא הכי פחות חשוב.

יואל רזבוזוב: אם אתם רוצים להילחם בהימורים אז תבטלו הכול.

יואל רזבוזוב: אני בעד ואני מבטיח לכם שנצביע בעד.

יואל רזבוזוב: כל עוד עושים את הדבר הזה אנחנו צריכים לבדוק.

יואל רזבוזוב: ישנם המפעילים והזכיינים שלא הסתדרו איתם.

יואל רזבוזוב: עובדה שהם יושבים כאן והם הגיעו מרחוק.

יואל רזבוזוב: זאת אומרת, הם עדיין נפגעים ואנחנו צריכים לפתור.

יואל רזבוזוב: הם לא עובדים, וכאן אנחנו מדברים על פרנסה של אלפי משפחות.

יואל רזבוזוב: נקודה מאוד חשובה - צריך להתייחס גם לסעיף הפרסום.

יואל רזבוזוב: אנחנו מגבילים את הפרסום באחוזים.

יואל רזבוזוב: אני חושב שזה טעות.

יואל רזבוזוב: צריך להגביל את הפרסום בתוכן.

יואל רזבוזוב: אנחנו יכולים בכל מודעה, כמו על הסיגריות, לרשום שזה מסוכן.

יואל רזבוזוב: חברים, כשאנחנו פוגעים בפרסום אנחנו צריכים להבין שאנחנו פוגעים כאן בכל שוק התקשורת במדינת ישראל.

יואל רזבוזוב: אנחנו נשלח הביתה מחלקי עיתונים, נסגור בתי דפוס, נפגע גם במערכות תקשורת.

יואל רזבוזוב: אנחנו מדברים על כל התקשורת והיא תיפגע.

יואל רזבוזוב: חברים, אתם צריכים להבין שעשרות מיליונים ילכו מהתקשורת.

יואל רזבוזוב: אנחנו יודעים שהרבה תקשורת נמצאת בבעיה, ואנחנו צריכים להביא כאן את הדעת על כך.

יואל רזבוזוב: אנחנו לא יכולים פשוט לקבל החלטות.

רועי פולקמן: - - - איך זה הולך בעד והנגד?

אלי כהן: הוא רוצה תקציב לספורט.

רועי פולקמן: איך זה קשור לפרסום?

יואל רזבוזוב: כי אנחנו פה מחוקקים ואנחנו צריכים להתייחס לכל סעיף פה.

רועי פולקמן: מה אתה רוצה?

רועי פולקמן: לפצות את המפרסמים?

יואב קיש: מה זה תקשורת?

יואב קיש: למה אתה מחבר?

יואב קיש: זה פרסום וזה תקשורת?

יואל רזבוזוב: לאיפה הולך הפרסום?

יואל רזבוזוב: תקציב הפרסום הולך לתקשורת.

אלי כהן: קיש, בואו ניתן לו.

דוד ביטן: אתה פוגע בענף התקשורת.

דוד ביטן: אנחנו בעד התקשורת.

יואל רזבוזוב: יש פה סעיף להגביל את זה באחוז מסוים.

יואל רזבוזוב: הכסף הזה לאן ילך?

יואל רזבוזוב: אנחנו יכולים להשתמש בכסף הזה למודעות - - -

אלי כהן: בעד מה אתה?

דוד ביטן: בעד התקשורת, מה הבעיה?

אלי כהן: אתה בעד תאגיד השידור או בעד רשות השידור?

דוד ביטן: אני בעד התקשורת.

דוד ביטן: מה, תאגיד שידור זה התקשורת במדינת ישראל?

דוד ביטן: זה שיש בעיה לשר האוצר והוא הבטיח הבטחות סתם, בלי שום סיבה והוא נלחם - - -

יואל רזבוזוב: יש פה הגבלה של האחוז.

<שי באב"ד: אתה יודע מה המצב היום?

אלי כהן: תתייחס לזה, שי.

אלי כהן: שי, לא להפריע.

יואל רזבוזוב: תראה לי את זה במספרים, תראה לי שהוא לא נפגע.

יואל רזבוזוב: חברים, אנחנו בעד להגביל את שוק ההימורים.

יואל רזבוזוב: כמו שאמרתי, צריך לעשות את זה בצורה הכי חכמה כך ש: אחד, שזה לא יפגע בספורט.

יואל רזבוזוב: שתיים, שזה לא יפגע בפרנסה של אנשים.

יואל רזבוזוב: שלוש, שזה לא ייפגע - - -

יגאל גואטה: אחד שזה לא יפגע בפרנסה של אנשים, זה אחד.

יגאל גואטה: שתיים, בסוף.

יגאל גואטה: קודם כל האנשים.

יואל רזבוזוב: לכל אחד יש סדר העדיפויות שלו, אבל אני מסכים איתך.

יואל רזבוזוב: על זה אני יכול להסכים.

יואל רזבוזוב: תודה רבה.

אלי כהן: חבר הכנסת קיש.

יואב קיש: חשבתי שכשאני אשב לידו יהיה שקט, אני רואה ש- - -

אלי כהן: חברים, אני לא רוצה להוציא אנשים.

אלי כהן: חבר הכנסת פורר, בבקשה.

עודד פורר: ראשית, אדוני, אני אולי מקדים את הברכה.

עודד פורר: אבל לפחות ממה שאני שמענו היום אני מברך אותך גם ואני מקווה שזה באמת יקרה כי חסר שר כלכלה.

עודד פורר: אין ספק שתוכל לעשות שם עבודה טובה ויש מקום שימונה שר כלכלה.

דוד ביטן: - - - מכונות מזל, לא יודע.

עודד פורר: אולי שביטן ידבר ואז - - -

אלי כהן: ביטן, אתה רוצה לצאת אולי?

יגאל גואטה: מה זה "אולי".

יגאל גואטה: הוא מדבר, הוא עושה לך קולות רקע.

אלי כהן: שני החבר'ה האלה, צאו בבקשה החוצה.

אלי כהן: דיברת אתו, צא החוצה.

אלי כהן: גם זה שלידך.

אלי כהן: צאו החוצה שניכם.

יגאל גואטה: אדוני היושב-ראש, זה לא פייר.

יגאל גואטה: היה צריך להוציא את ביטן.

יגאל גואטה: רק בגלל שהוא חזק אז לא מוציאים אותו, מוציאים את האורחים.

אלי כהן: נוציא אותו פעם הבאה.

דוד ביטן: אני מוכן לצאת במקומם לחמש דקות.

אלי כהן: אני מסכים.

יגאל גואטה: ביטן, על כל אחד חמש דקות.

אלי כהן: ביטן, עכשיו 13:00.

אלי כהן: תחזור ב-14:05.

אלי כהן: יש לך עכשיו שעה.

אלי כהן: פורר, בבקשה.

עודד פורר: אדוני, ראשית, צריך לזכור בהקשר של הדברים שנאמרו קודם, רועי, בהקשר של מה שאתה אמרת למרב, בואו לא נשכח שהרגולטור של מפעל הפיס זה משרד האוצר.

עודד פורר: זה לא שפתאום קמנו בבוקר וגילינו את זה.

עודד פורר: אז קודם כל, אני מברך.

עודד פורר: אני מברך על הסגירה של מכונות המזל, ואני מברך על הצמצום בשוק ההימורים הזה – זה נכון.

עודד פורר: אבל גם כשעושים את זה צריך לעשות את זה בצורה מסודרת, אין מה לעשות.

עודד פורר: ככל שפוגעים בדרך באנשים צריך לנסות לצמצם את הפגיעה למינימום.

עודד פורר: ואם נותנים הודעה רשמית - ומה לעשות, לא ראיון בידיעות וגם לא ראיון בישראל היום וגם לא בערוץ 2, הוא הודעה רשמית - אם רוצים לסגור ומחליטים שסוגרים את מכונות המזל נותנים הודעה רשמית.

עודד פורר: שולחים מכתב - - -

<שי באב"ד: החלטת ממשלה זה לא הודעה רשמית, אני מבין - אוקי.

עודד פורר: אדוני המנכ"ל, יש לי שאלה.

עודד פורר: כל החלטות הממשלה שהתקבלו הן הודעה רשמית וכמוהן הן יהיו?

<שי באב"ד: כשיש החלטת הממשלה - - -, זה היתממות.

עודד פורר: כשהחלטות הממשלה יהפכו להיות הוראה רשמית אז אני רוצה גם שמשרד האוצר ימלא את כל החלטות הממשלה שהתקבלו לא בקדנציות הקודמות, בקדנציה הזו.

<שי באב"ד: אפשר להיתמם, זה גם - - -

אלי כהן: סליחה, אני מבקש לא להתערב לו בדברים.

עודד פורר: חבר'ה, אני יודע שכואב לכם לשמוע אבל גם אתם עושים טעויות.

עודד פורר: עשיתם מהלך שהוא נכון, וניהלתם אותו בטעות וצריך לתקן את זה באיזה הודעה רשמית שיוצאת, ולא מפילים על אנשים מה שנקרא יום לפני.

עודד פורר: יש תהליך שבו עושים את זה וצריכה להינתן הודעה מוקדמת.

עודד פורר: בחוקים אחרים אנחנו מנסים לייצר לאנשים שמתקשרים אתנו מהקהילה הבין-לאומית ודאות.

עודד פורר: אנחנו מגיעים למצב שבו ממשלת ישראל נדרשת בחוק להתחייב שהיא לא תשנה חקיקה בחלק מהדברים שאנחנו עושים.

עודד פורר: יש איזשהו הסכם שנעשה מול גורמים אחרים מחוץ לישראל בהקשר של הימורי הסוסים.

עודד פורר: רוצים לסגור את הימורי הסוסים?

עודד פורר: אל תחדשו.

עודד פורר: תוציאו עכשיו הודעה רשמית שלא יחודש הרישיון, ולא לקטוע את זה ברמה כזו שאני גם לא יודע מה יהיו העלויות ועל מי יושתו עלויות הפסקת הפעילות באמצע הסכם.

עודד פורר: מסתיים הסכם, מסיימים את הפעילות כמו שצריך.

עודד פורר: ושוב, עושים את זה בצורה הראויה.

עודד פורר: בהקשר למה שאמר חבר הכנסת רזבוזוב - אני בעד צמצום ההימורים למינימום.

עודד פורר: אבל משמעותו של צמצום ההימורים הוא פגיעה בתקציב הספורט, אנא יידרש האוצר.

עודד פורר: יש עודפי גביה ב-2016 של 5.7 מיליארד שקל.

עודד פורר: כך פורסם לפחות בעיתונים שאומנם זה לא מהווה הודעה רשמית אז אנחנו נחכה להודעה הרשמית.

עודד פורר: אבל יש עודף תקציבי בהקשר הזה של 2016, ועוד לא נכנסנו לכמה כסף החזירו משרדי הממשלה ב-2016.

עודד פורר: ברגע שיהיה לנו הנתון ניכנס לזה.

עודד פורר: אני מניח שחלקם מחזירים.

עודד פורר: ראינו היום בבוקר שלפחות משרד החינוך החזיר חלק מהתקציב לממשלה.

עודד פורר: תגידו מה יהיה תקציב הספורט שיינתן לספורט כפיצוי על תקציב שייגרע מהם כתוצאה מצמצום ההימורים, וזה ראוי.

עודד פורר: אני חושב שכשרוצים לממן ספורט, הממשלה צריכה לממן ספורט ולא באמצעות הימורים בהקשר הזה.

עודד פורר: אם גם רוצים לצמצם פרסום, באותו עניין.

עודד פורר: צמצמו את ההימורים.

עודד פורר: תסגרו את שוק ההימורים לחלוטין אז אף אחד לא יפרסם.

עודד פורר: אבל גם לקבוע בתוך הזה כמה יפרסמו ואיך יפרסמו, לדעתי זו טעות.

עודד פורר: פשוט צריך לצמצם את ההימורים, וגם את זה לעשות במידתיות הראויה.

עודד פורר: תודה.

אלי כהן: תודה רבה, חבר הכנסת פורר.

אלי כהן: אני רוצה לעדכן את מנכ"ל האוצר בפתח הישיבה.

אלי כהן: על מנת להתקדם בחקיקה חסר לנו נוסח מעודכן שהובטח שיהיה עד יום חמישי שעבר, בסדר?

עודד פורר: אין הודעה רשמית על נוסח מעודכן?

עודד פורר: אבל יש החלטת ממשלה.

<איתי טמקין: הסברנו את זה.

אלי כהן: הם אמרו שזה יהיה ביום חמישי הקרוב, רק שתדע.

<שי באב"ד: נכון.

<שי באב"ד: אבל היה אמור להיות כבר לפני, סיכמנו שיהיה לפני.

<שי באב"ד: היו"ר צודק, זה לא בסדר.

אלי כהן: אמרתי שברגע שתפיצו, הוא לפחות צריך להיות שלושה ימי עסקים על מנת שאנשים יוכלו לבוא ולראות ולהתייחס בדיון – זה אחד.

אלי כהן: שניים, אני יודע שיש עוד שני נושאים שאתם מדיינים לגביהם: אחד, מול משרד הספורט.

אלי כהן: שי, עדכן שאתם מתנהלים מול משרד הספורט בדיונים פנימיים מול הממשלה.

אלי כהן: היתה פגישה, ואני מברך על הפגישה שהיתה עם הזכיינים.

אלי כהן: תראו ותחשבו האם צריך לעשות התאמות.

אלי כהן: נציגי האוצר, ואם כן, תכניסו את ההתאמות בנוסח שתפרסמו – שלא יהיה לנו פשוט עוד פרסום על עוד פרסום.

יואל רזבוזוב: אבל אם לא הגיעו להסכמות לא יפרסמו?

אלי כהן: כן.

אלי כהן: בכל מקרה, נוסח החוק שמונח לפנינו הוא נוסח חוק שהוא הצעה ממשלתית ועל פניו הוא כולל הכול.

אלי כהן: נקודה נוספת שאני אמרתי היא לגבי סגירת מרוצי הסוסים.

אלי כהן: חבר הכנסת פולקמן, חשבתי כאן לתת לשר האוצר סמכות לסגור את זה בהחלטה שלו.

אלי כהן: בסדר?

אלי כהן: זאת אומרת, תשקלו את הנקודה הזו.

אלי כהן: תחשוב עליה, תראה את היתרונות ואת החסרונות.

יואב קיש: מה פתאום?

יואב קיש: למה?

אלי כהן: ישנה סוגיה מול מרוצי הסוסים - כן מגיע פיצוי, לא מגיע פיצוי.

עודד פורר: ההסכם צפוי להסתיים.

יואב קיש: בדיוק.

יואב קיש: עד ששר האוצר יחליט כבר ייגמר.

<שי באב"ד: ההסכם לא מסתיים בקרוב, ההסכם מסתיים בסוף 18'.

<קריאות: אמצע 18', אוגוסט 18'.

יואב קיש: חבר'ה, אתם רוצים לשלם סתם פיצויים?

יואב קיש: ללכת סתם לבתי משפט כי שר האוצר רוצה?

יואב קיש: יש גבול להיגיון.

יואב קיש: אני מוכן ששר האוצר יגיד באוגוסט 18' מתי הוא סוגר.

יואב קיש: מה זה?

עודד פורר: תודיעו שלא מאריכים את ההסכם כמו שהייתם צריכים לעשות - - -, נגמר הסיפור.

יואב קיש: בדיוק, בדיוק.

אלי כהן: כיוון שאני סומך בנושא הזה, תשקלו לתת את הגמישות לשר האוצר - זו ההצעה.

עודד פורר: אני אגיד לך מה יקרה.

עודד פורר: יבטלו את זה, יגישו בג"צ.

עודד פורר: נשלם גם פה וגם פה, ובסוף זה ייסגר ב-18'.

עודד פורר: מה הבעיה?

עודד פורר: יש הסכם - - -, בזה נגמר.

יואב קיש: בדיוק, בדיוק.

יואב קיש: תגידו עכשיו שאתם סוגרים באוגוסט 18', אין בעיה.

אלי כהן: תודה.

אלי כהן: לכן אני רוצה שתחשבו על הנקודה הזו.

אלי כהן: תודיעו בישיבה הבאה האם זה דבר שהונח.

אלי כהן: חבר הכנסת פריג', בבקשה.

אלי כהן: גורמים נוספים שרוצים לדבר לאחר מכן יכולים להירשם כאן אצל מנהלת הוועדה.

עיסאווי פריג': חברים, החכמים הזקנים אמרו משפט בערבית.

עיסאווי פריג': אני אגיד אותו בערבית ומי שמבין ערבית יתרגם את זה.

עיסאווי פריג': (אומר דברים בשפה הערבית.

עיסאווי פריג': ) אמרו זקנים: שלא ימות הזאב ולא ייעלמו העיזים.

עיסאווי פריג': חברי אלי כהן, יושב-ראש הוועדה, אי-אפשר לשנות סדר עולם שנבנה במהלך 69 שנים בדיון אחד בכנסת.

עיסאווי פריג': כל מערך ההימורים במדינה הוא נושא במחלוקת ביננו, ואנחנו בעד הגבלה ללא שום ספק.

עיסאווי פריג': אבל כל תזוזה במערך ההימורים זה תזוזה תקציבית במערך שלם שבנוי על זה.

עיסאווי פריג': לפני שאנחנו נכנסים לזה אנחנו צריכים לראות לאן מגיע כל הפאזל הזה ואיך זה משפיע.

עיסאווי פריג': זה מאוד חשוב.

עיסאווי פריג': אנחנו צריכים לדעת על קבוצת כדורגל בפריפריה או בכל יישוב שיש לה קשר עם החלטה כזו.

עיסאווי פריג': שנית, כשאנחנו רוצים לעשות שינוי כזה מהותי צריכים לעשות את זה בחוכמה כמו שאמר עודד.

עיסאווי פריג': בסדר, צריך לבטל את המרוץ, שאין מרוץ סוסים, אבל את ההימורים.

עיסאווי פריג': אבל אם יש הסכם עד 2018 ואתה מפסיד 200 מיליון, כך שמעתי מהחברים, בגין ביטול ההסכם הזה - - -

<שי באב"ד: לא, שמעת לא נכון.

<שי באב"ד: אומרים הרבה דברים.

עיסאווי פריג': אז תגיד לי את האמת, שנדע את האמת.

יגאל גואטה: תחכים אותנו.

עיסאווי פריג': אם ההפסד יהיה 200 מיליון שקל אז איזה חוכמה אנחנו צריכים לגלות?

עיסאווי פריג': חברי פולקמן, אתה אומר: ממכר, ממכר.

עיסאווי פריג': זאת לא נישה.

עיסאווי פריג': אם זה ממכר אז גם ההוא ממכר.

רועי פולקמן: לא כל דבר ממכר, לא נכון.

רועי פולקמן: ישבנו פה שעות בדיונים .

אלי כהן: חברים, בואו ניתן לו.

אלי כהן: תן לו שיגיד.

עיסאווי פריג': אם אתה משתמש בטיעון הזה, אז גם הווינר, הטוטו, ממכר, החיש-גד, כל דבר.

רועי פולקמן: הטוטו הרגיל לא ממכר.

רועי פולקמן: הוצגו לנו כאן שעות שעות של דיונים ושזה לא דומה למרוצי סוסים - שזה מידי ואתה מפסיד עשרות אלפים במכה.

עיסאווי פריג': הטיעון הזה הוא לא חזק.

רועי פולקמן: הוא חזק, כל מומחה יודע את זה.

רועי פולקמן: הציגו לנו.

עיסאווי פריג': אני בעד הגבלת ההימורים.

עיסאווי פריג': אדוני היושב-ראש, כל תהליך חייב לעבור תקופת מעבר.

עיסאווי פריג': תקופת המעבר היא החשובה והיא הקריטית בעניין הזה.

אלי כהן: תודה רבה.

אלי כהן: חבר הכנסת קיש.

יואב קיש: קודם כל, אני חושב שההחלטה העקרונית על ביטול מרוצי הסוסים היא החלטה לגיטימית כמובן והיא התקבלה, ואני בהחלט תומך בה.

יואב קיש: אבל צריך לעשות את זה בשום שכל.

יואב קיש: אני לא רואה שום דרך לבטל את זה לפני סוף החוזה של אוגוסט 18'.

יואב קיש: בעיניי, זה פשוט להיכנס לבור מראש שאתה יודע שהוא קיים שם.

יואב קיש: אתה חושב בהסכם שמאפשר לך ולא תתבע ולא יהיו פיצויים.

יואב קיש: אני לא נביא ואני גם לא יודע אם זה נכון או לא נכון, אבל אני מכיר את ההתנהלות המשפטית במדינת ישראל.

יואב קיש: ההתנהלות המשפטית במדינת ישראל זה שבשלב הבא, איך שעשית את זה, יש בג"צ או אם מתחילים עם מחוזי, לא יודע אם זה מיד בג"צ, ואז ערעור ואז בג"צ.

יואב קיש: בשביל השנה וחצי שאתה במקרה הטוב חוסך שנה, כל ההתנהלות הזו מיותרת.

יואב קיש: אני תומך בהצעת החלטה שמרוצי הסוסים יבוטלו וההסכם לא יחודש, נקודה.

יואב קיש: ואז תהיה סגור, שלא חס וחלילה תרגיש שכאילו עוד מנסים לעשות סיבוב ולהחיות את זה - לא.

יואב קיש: אבל כלכלית זו תהיה טעות ולא ראוי כך להתנהל.

יואב קיש: גם מדינה צריכה לכבד את עצמה.

יואב קיש: אתה יודע מה?

יואב קיש: גם אם היא עשתה טעות, אפשר לסיים את הזיכיון ולגמור עם זה.

יואב קיש: אני חושב שזה המהלך הנכון.

יואב קיש: זה מוביל אותי גם לנושא מכונות המזל.

יואב קיש: הנה, תראו מה קרה.

יואב קיש: הרי על זה אמרנו: יש החלטת ממשלה.

יואב קיש: מנכ"ל האוצר, אני מדבר אליך.

יואב קיש: מכונות המזל, הרי למדנו.

יואב קיש: היתה החלטת ממשלה, היתה הצעת חוק, היתה התנהלות.

יואב קיש: היה ברור.

יואב קיש: והנה, בג"צ חושב אחרת.

<שי באב"ד: בוא נחכה.

יואב קיש: בסדר.

יואב קיש: אפילו אם אתה צודק ובג"צ אפילו אולי יסגור, לדעתי, יש הרי.

יואב קיש: אתם מכירים את זה.

יואב קיש: ראינו את זה בחוק עיר עולים ששינינו את זה לקרן ארנונה, בכל המקומות האלה.

יואב קיש: כשיש שינוי משמעותי שמשפיע על חיים של אנשים בתקציבים כאלה או אחרים, עיקרון ההדרגתיות הוא עיקרון נכון שראוי ליישם אותו.

יואב קיש: לכן, אני חושב שבמקרה הזה לא צריך להתעקש על עוד כמה חודשים האלה כל עוד המתווה ברור והולך לקראת מהלך ברור, בין אם זה בסוסים – סיום בסוף החוזה ללא הארכה, ובין אם תיתן עוד כמה חודשים למכונות המזל שאני מסכים איתך.

יואב קיש: אנחנו רוצים להפסיק את הדבר הזה.

יואב קיש: לגבי התקצוב והחוק של הטוטו וההתערבות שלנו בעניין הזה – אני מכבד גם את ההחלטה שאומרת:

יואב קיש: אנחנו רוצים לעצור את הגידול בשוק ההימורים, אנחנו רוצים להגביל את תקציבי הפרסום.

יואב קיש: אגב, חבר הכנסת יואל רזבוזוב לא נמצא פה.

יואב קיש: אבל אני חושב שיש פה מעגל משני שאולי שוק הפרסום ייפגע כי היקפי הפרסום ירדו.

יואב קיש: אני לא יודע מה אנחנו יכולים לעשות עם זה.

יואב קיש: אם לקחנו החלטה עקרונית שאנחנו עוצרים את הצמיחה ומגבילים את שוק הפרסום, אני לא יודע אם יש לנו גמישות לעשות משהו בעניין הזה.

יואב קיש: אבל אני כן רוצה להאיר את תשומת החברים לשני נושאים שהיו פה: אחד, שמתם בהתחלה בהצעת החוק הראשונית - לדעתי, זה ירד – מגבלה על הצמיחה.

יואב קיש: רק עד 2 פסיק משהו, לא יודע מה.

יואב קיש: הבנתי, אני חושב, שהסעיף הזה ירד ואנחנו על זה כבר לא מדברים.

יואב קיש: ובצדק לא, כי אפשר לעצור, להגביל תקציבי פרסום, אבל אתה לא יכול להגביל מספר של צמיחה שאתה לא יודע איך הוא יתקבל.

יואב קיש: לגבי זה יש שאלה.

יואב קיש: האם יש גם מגבלות אחרות שאולי הן פחות ריאליות.

יואב קיש: למשל, להגביל רווח בשורה תחתונה.

יואב קיש: גם זה נראה לי קצת לא ריאלי.

יואב קיש: אתה רוצה להגביל תקציב, תגביל תקציב.

יואב קיש: אבל להתחיל להיכנס לשורות רווח ולשורות צמיחה וזה – מיותר, בוודאי בחקיקה.

יואב קיש: אני לא יודע מה הנוסח ולאיזה כיוון תלכו, אבל בואו נישאר ברמת הדברים שראוי שנפקח עליהם ולא ניכנס למקומות הלא הגיוניים.

יואב קיש: בסוף, אני מצטרף לקריאה שתהיה פה.

יואב קיש: תקצוב הספורט ייפגע.

יואב קיש: אתם חייבים למצוא איך אתם מפצים את הספורט במדינת ישראל על הפגיעה בתקציב הזה.

יואב קיש: תודה.

אלי כהן: תודה.

אלי כהן: חבר הכנסת ביטן.

דוד ביטן: קודם כל, הבאתם לנו לפה דפים שאת חלקם כבר סיימנו.

דוד ביטן: למשל, נושא ההלוואות, העברת יתרת מזומנים וכו'.

יגאל גואטה: לא ידענו שאתה מכין שיעורי בית, דוד.

דוד ביטן: הסתכלתי עכשיו.

דוד ביטן: סיימנו את זה והבאת לנו?

<קריאה: אתה צודק.

<קריאה: רוקנת אותנו כבר, זה נכון.

דוד ביטן: לא אני, האוצר.

דוד ביטן: שים לב – האוצר.

דוד ביטן: לגבי מכונות המזל – אני רוצה לומר שאני תומך בשר האוצר בעניין הזה.

דוד ביטן: את מכונות המזל צריך להפסיק.

דוד ביטן: אבל מצד שני, צריך לשבת, ואם צריך להגיע לאיזשהו הסדר עם מי שמפעיל היום את העניין הזה, כי בכל זאת נגרם להם איזשהו נזק בהפסקה מידית של העניין הזה.

דוד ביטן: האוצר לא יכול להתחמק, צריכים גם לפצות אנשים.

דוד ביטן: לא יקרה שום דבר אם האוצר יעשה את זה.

דוד ביטן: לגבי החוק הזה של הטוטו - איפה פולקמן?

דוד ביטן: הלך - קודם כל, אני רוצה לומר שבחוק הזה יהיו תיקונים.

דוד ביטן: אנחנו לא נסכים שהוא יעבור כפי שהוא.

יואב קיש: זה נכון לכל חוק.

דוד ביטן: לא, במיוחד החוק הזה – שיהיה ברור העניין.

דוד ביטן: דבר שני, נושא הפרסום.

דוד ביטן: אני מבין ששר האוצר נותן 700 מיליון שקל לתאגיד השידור.

דוד ביטן: זה מאוד מאוד חשוב לו.

דוד ביטן: אבל אי-אפשר לפגוע בשוק הפרסום כשמצב התקשורת היום שחיה על הפרסום הוא מצב מאוד מאוד קשה, במיוחד העיתונות הכתובה.

דוד ביטן: אנחנו לא נסכים להקטנת תקציב הפרסום בשום פנים ואופן.

דוד ביטן: אני מוכן שיהיו הגבלות על תקציב הפרסום, כל מיני תכנים שחייבים לרשום כשמפרסמים.

דוד ביטן: בדיוק כמו על סיגריות שאומרים: מזיק לבריאות, אפשר גם פה להכניס סעיפים כאלה.

דוד ביטן: אבל תקציב הפרסום לא יקטן.

דוד ביטן: גם לנו יש מה להגיד, לא רק לכולנו.

דוד ביטן: שמענו את פולקמן שהוא מדבר כאילו הוא באיזה מצב שהוא היחיד שקובע פה במדינת ישראל, אז זה לא מצב.

יגאל גואטה: גם לנו יש מה להגיד, לא רק לכולנו.

דוד ביטן: נכון, גם לנו יש מה להגיד.

דוד ביטן: לגבי נושא הסוסים – אין ספק שאם נפסיק עכשיו את ההסכם אז אנחנו נשלם פיצויים.

דוד ביטן: שמעתי מהטוטו 200 מיליון, אתם אומרים פחות.

דוד ביטן: אני עוד לא ראיתי מי מסדיר את תשלום הפיצויים בחוק הזה.

דוד ביטן: אף אחד לא מסדיר.

דוד ביטן: אמרו לנו 200 מיליון כשישבנו איתם.

<איתי טמקין: מי אמר 200?

<איתי טמקין: הטוטו?

דוד ביטן: כן, הטוטו.

דוד ביטן: ישבנו עם שרת הספורט יחד עם הטוטו, אמרו 200 מיליון.

דוד ביטן: אני אומר משהו לא נכון?

<קריאה: זה האנגלים אמרו.

יגאל גואטה: מי הולך להפסיד 200 מיליון?

דוד ביטן: המדינה.

דוד ביטן: הטוטו יצטרך לשלם 200 מיליון שקל לאנגלים - - - הפסקה.

אלי כהן: כל מספר זוכה, זה לא רלוונטי.

עודד פורר: מה זה משנה?

עודד פורר: יש הסכם של המדינה, עומדים בהסכם.

עודד פורר: מסתיים ההסכם, בסדר.

דוד ביטן: אני מסכים עם פולקמן שאם שר האוצר רוצה שלא יהיה מרוצי סוסים, אתה יודע מה?

דוד ביטן: אני בעד.

דוד ביטן: אני לא אלך נגד שר אוצר.

דוד ביטן: אבל לגבי העיתוי והמועד – רק בתום ההסכם.

דוד ביטן: הטוטו זה לא פרה חולבת.

דוד ביטן: לקחנו מהם עכשיו כספים מקרן המתקנים ואמרנו להם: תקבלו את זה חזרה אם תרצו.

דוד ביטן: ככל שאני מכיר את האוצר, בחיים הוא לא יחזיר את הכסף הזה.

דוד ביטן: אבל נגיד שהוא יחזיר, נגיד שאני סומך על המילה של מנכ"ל האוצר בעניין הזה והוא יחזיר – אני יודע שבסוף אתם לא מחזירים כלום, רק לוקחים – אנחנו צריכים גם לומר איך אנחנו מחזירים לטוטו באיזושהי צורה גם את ההכנסה שקשורה להפסקה מהנושא של מרוצי הסוסים.

דוד ביטן: אז שלא תגידו שלא אמרתי, שלא תבואו אליי בטענות אחר כך.

דוד ביטן: זו העמדה שלנו גם לגבי הפרסום, גם לגבי הסוסים, גם לגבי התקציב שמגיע להם משהו חלופי - או שתסגרו את הטוטו ואת הפיס.

דוד ביטן: מספיק כבר עם כל הסיבובים האלה.

דוד ביטן: רוצים שהם יהיו?

דוד ביטן: אז אנחנו צריכים לדאוג.

יואב קיש: ואז הכול יהיה בלתי חוקי ונהיה מבסוטים.

עיסאווי פריג': הכול ממכר והכול לא חוקי.

דוד ביטן: תמסור את דעתי לפולקמן, בסדר?

אלי כהן: תודה.

יואב קיש: אני מברך כמובן אותך על המינוי העתידי, רק שבראשות הוועדה הזו אנחנו צריכים לחשוב טוב ממפלגת כולנו - - -, מי יהיה בראש - - -

עיסאווי פריג': אלי, אתה הולך להיות שר?

אלי כהן: חבר הכנסת עיסאווי, אנחנו עכשיו בדיון.

אלי כהן: אנחנו דנים בסוסים ואנחנו לא רותמים את הסוסים לפני העגלה.

אלי כהן: אנחנו נשמע גם גורמים אחרים.

אלי כהן: נשמע את הוועד האולימפי, יורם ארנשטיין, וכל נציג חיצוני עד שלוש דקות.

אלי כהן: אף אחד לא יפריע לכם בשלוש הדקות האלה.

אלי כהן: יורם ארנשטיין, תציג את עצמך.

<יורם ארנשטיין: אדוני היושב-ראש, שלום לכולם.

<יורם ארנשטיין: אציג את עצמי.

<יורם ארנשטיין: אני חושב שעברתי במדינת ישראל את כל הרבדים של הספורט.

<יורם ארנשטיין: הייתי ספורטאי, מנהל אגודה, יושב-ראש איגוד.

<יורם ארנשטיין: היום אני מנכ"ל מרכז הפועל, חבר הוועד האולימפי, דירקטור בטוטו.

אלי כהן: אחד משחקני בני יהודה החזקים ביותר.

אלי כהן: לא היית עובר את יורם ארנשטיין.

עיסאווי פריג': מדברים על הגדולות שלך.

<יורם ארנשטיין: הייתי גם חבר הנהלת עיריית רחובות שהאבא של עודד פורר היה ראש עיר - שוקי.

<יורם ארנשטיין: לכן, אני מכיר את הספורט באמת על בוריו.

<יורם ארנשטיין: אני לא חושב שיש פה מישהו מהיושבים, פרט לאלה שמתפרנסים ומוכרים משחקי מזל והגרלות, שמתנגד באמת להצעת החקיקה.

<יורם ארנשטיין: אגב, שר האוצר משה כחלון שהוא חבר טוב שלנו אמר:

<יורם ארנשטיין: כשאני נותן כסף לספורט, אני אומר זה כסף טוב.

<יורם ארנשטיין: עכשיו אני אומר: כשהוא לוקח כסף מהספורט, זה כסף רע.

<יורם ארנשטיין: לכן, צריך לעשות פה את הדברים בשום שכל.

<יורם ארנשטיין: אני רואה בהצעת החוק קרקר נגד קרקר.

<יורם ארנשטיין: יושבים שני משרדים שצריכים להביא הצעת חוק במשותף ולעשות טוב לכולם.

<יורם ארנשטיין: אז באמת זה לא יוצא.

<יורם ארנשטיין: לכן, אני חושב שפה צריך לעשות את הדברים.

<יורם ארנשטיין: תבינו את המשמעויות של ההחלטה.

<יורם ארנשטיין: בשנת 2013 בדוחות הכספיים, יתרת ההכנסות בטוטו לספורט היתה 418 מיליון שקל.

<יורם ארנשטיין: ב-2015 היתה ההכנסה 553.

<יורם ארנשטיין: גם אם מוסיפים 2.7, הפגיעה היא בערך 100 מיליון שקל בהכנסות לספורט נטו.

<יורם ארנשטיין: מה המשמעות?

<יורם ארנשטיין: רבותי, אנחנו במגזר הפועל מחלקים למגזר הלא יהודי ולמועצות האזוריות, למרחב הכפרי, 24% מההכנסות.

<יורם ארנשטיין: 100 מיליון שקל, 24 – המשמעות היא פגיעה באיגודים ובאגודות ב-24 מיליון שקל, רבותי.

<יורם ארנשטיין: שי, מנכ"ל האוצר, אם יש לך ילדים שעושים ספורט, שתבין.

<יורם ארנשטיין: בסופו של דבר, מישהו צריך לשלם את זה.

<יורם ארנשטיין: מי משלם את זה?

<יורם ארנשטיין: עוד פעם אנחנו האזרחים.

<יורם ארנשטיין: כי הכסף שאתם מחלקים פה גם בטוטו וגם הכסף של הארנונה – דרך אגב, המועצות, הרשויות המקומיות, מוציאות על-פי הלשכה המרכזית לסטטיסטיקה על משחקים וספורט מעל 900 מיליון שקל בשנה דרך ועדות תמיכות עירוניות.

<יורם ארנשטיין: בא טמקין עכשיו ואומר: אתם לא תיפגעו.

<יורם ארנשטיין: למה אתה מתכוון, שי, ב"שאתם לא תיפגעו"?

<יורם ארנשטיין: שאם, למשל, היום יש הכנסות של 600 מיליון שקל לא ניפגע?

<יורם ארנשטיין: אני מסכים.

<יורם ארנשטיין: אז בוא תן לנו כמו שנתת לכדורגל 29 מיליון שקל הסכם שיווק.

<יורם ארנשטיין: נתתם הצהרה של אגף תקציבים למשרד התרבות והספורט: יש 29 מיליון שקל, לא תיפגעו בחלק היחסי מ-400 ולמטה.

<יורם ארנשטיין: בוא גם תן לנו פה, לא רוצים שום דבר.

<יורם ארנשטיין: לא רוצים בכלל הימורים, כמו שאומר חבר הכנסת רזבוזוב.

<יורם ארנשטיין: רוצים לעשות ספורט כמו בכל מדינה מתקדמת.

<יורם ארנשטיין: לכו ותראו כמה כסף משלמים לספורט במדינות ה-OECD , וכמה המדינה מוציאה.

<יורם ארנשטיין: אנחנו פשוט חיים בעליבות.

<יורם ארנשטיין: צודק חבר הכנסת פריג', המשמעות של ההחלטה פה היא פגיעה במתקנים ופגיעה בסופו של דבר באגודות.

<יורם ארנשטיין: באגודות עומדים עשרות אלפי מתנדבים כמו שירית כשר פה שעומדת כמתנדבת בעמותת אתלטיקה בתוך תל-אביב שגם עושה אתלטיקה במהגרים וגם אצל ישראלים.

<יורם ארנשטיין: היא תיפגע, היא לא תקבל את אותם כספים שיש לה היום.

<יורם ארנשטיין: רבותי, אני אומר לכם באמת כאזרח מדם ליבי.

<יורם ארנשטיין: אתם תשבו בינכם ותעשו סדר שהספורט לא ייפגע.

<יורם ארנשטיין: זה מה שאנחנו מבקשים, נקודה.

<יורם ארנשטיין: תודה.

אלי כהן: תודה, יורם.

אלי כהן: יתייחס מנכ"ל האוצר.

<שי באב"ד: תודה רבה, אדוני היושב-ראש.

<שי באב"ד: אני ישבתי פה ושמעתי את כל חברי הכנסת.

<שי באב"ד: השתדלתי לא להתערב למרות ששמעתי דברים שקצת גרמו לי לחוסר נעימות בכיסא.

<שי באב"ד: אני מבקש, תכבדו גם אותי ותשתדלו לא להתפרץ באמצע כי אני בטוח שהדברים שאגיד אולי יגרמו גם לכם חוסר נעימות ולזוז בכיסא.

<שי באב"ד: אני רוצה להתייחס לכל הנקודות שעלו פה, ופעם אחת ולתמיד לעשות סדר.

<שי באב"ד: אני רוצה קודם כל להתחיל מלמעלה.

<שי באב"ד: הקישור הזה, הלא ראוי הזה, בין זה שצריך לשים תקציבים לספורט במדינת ישראל ובין זה שצריכים להיות תקציבי ספורט ראויים לבין המקור שמהם הוא מגיע, וכתוצאה מזה הכשרת המקור, בעיננו זה דבר פסול, בלתי רגיל.

<שי באב"ד: כל הדיון היום פה מתנהל על הפגיעה בספורט וזה רק בגלל מרוצי הסוסים.

<שי באב"ד: שום דבר אחר לא ירד בטוטו בגדול, להיפך.

<שי באב"ד: היו פה עשרות צעדים שנועדו לייעל את הטוטו ולהגדיל את שורת הרווח.

<שי באב"ד: השורה היחידה המרכזית שמקטינה את שורת הרווח היתה מרוצי סוסים.

<שי באב"ד: מדהים לראות איך למרות שנעשו עשרות תחקירים, לא מעט גם תוכניות שנעשו בתקשורת, ועדה ממשלתית שקמה ובדקה את הנושא הזה, והראו קשר ישיר גם במכונות המזל וגם במרוצי הסוסים לאוכלוסיות החלשות שמהמרות, לאותם אנשים - - -

<קריאה: זה לא נכון.

<שי באב"ד: אני מבקש שלא תתערב.

<שי באב"ד: - - - לאוכלוסיות החלשות שמהמרות, לאותם אנשים שמאבדים את הפרנסה שלהם, לאותם אנשים שמקבלים קצבת הבטחה ויום אחר כך הולכים ומהמרים, לאותם אנשים שנתנו עדויות חיות בכל כלי התקשורת שמסבירים: חברים, זה ההכנסה שלנו, התמכרנו לדברים האלה.

<שי באב"ד: קחו את זה מאתנו, קחו את זה מאתנו.

<שי באב"ד: בין זה לבין זה שצריך לעשות ספורט בישראל, והכשרה של הדברים האלה, ואז עוד עולים רעיונות עוד של חברי כנסת: בואו נשאיר את זה עד אוגוסט 2018, עד ספטמבר 2018, למה לא?

<שי באב"ד: יש הסכם חתום אז בואו נמשיך עם זה, למרות שאנחנו גילינו שהדבר הזה הוא לא טוב, לא עושה טוב לאזרחי ישראל, לא ראוי ולא נכון.

<שי באב"ד: בין זה לבין תקציבי הספורט, הקישור הישיר הזה שבאים ועושים, בעיניי לא נכון, לא ראוי.

<שי באב"ד: ואם זו השיטה להתחיל להכשיר את מרוצי הסוסים שזה מרכז הדיון פה כי הרי בלי מרוצי סוסים לא היתה שום פגיעה ולא היינו דנים פה, בעיניי לא במקום ולא נכון.

<שי באב"ד: זו היתה אמרה כללית, ועכשיו בוא נגיע נקודה נקודה.

<שי באב"ד: לגבי נושא הפרסום – עלה פה נושא הפרסום.

<שי באב"ד: אני מציע לכל אחד שיבוא ויבדוק לפני שאומרים שפגענו בהוצאות הפרסום, כמה היום לא הוצאות שיווק ופרסום, כמה היום הוצאות פרסום בלבד.

<שי באב"ד: אתם תגלו שגם בטוטו וגם בפיס הוצאות הפרסום הם פחות מאחוז מהמחזור.

<שי באב"ד: אני מנתק כרגע את הסכמי התפעול שהם לא יושבים אצלנו בפרסום למרות שמתחשבים אותם ככה.

<שי באב"ד: יוצא שהוצאות הפרסום בלבד לא עוברות את האחוז.

<שי באב"ד: גם בהצעת החקיקה מדובר להשאיר את זה אחוז.

<שי באב"ד: אגב, דובר שזה לא יגדל לממדים אחרים לא פרופורציונליים.

<שי באב"ד: מה שיש היום בסכומים, זה בגדול מה שצריך להישאר.

<שי באב"ד: זה לא צריך להמשיך ולגדול.

<שי באב"ד: ואם בעבר זה גדל כל שנה בקצבים אדירים, צריך לחתום את זה ולא לתת לזה להמשיך לגדול.

<שי באב"ד: אף אחד לא דיבר על פגיעה בזה – זה לגבי הוצאות הפרסום.

<שי באב"ד: היום זה נמצא באחוז כבר, בוודאי בפיס.

<שי באב"ד: בטוטו זה יותר מורכב לחשב את זה כי יש שם את הוצאות התפעול.

<שי באב"ד: אבל גם על זה נשב ונראה.

<שי באב"ד: לא תהיה פגיעה בתקצוב, אלא לפי הבסיס.

<שי באב"ד: שנת הבסיס שלנו, אגב, היא שנת הדוחות של 2015 שממנה הוועדה יצאה - פעם אחת.

<שי באב"ד: פעם שנייה – ההתנהלות גם מול הפיס וגם מול מכונות המזל.

<שי באב"ד: אני לא יכול להגיד, לא היתממות, כי אני לא יודע באיזה מילה אחרת להשתמש.

<שי באב"ד: לבוא ולחשוב שב-31 בדצמבר אף אחד לא ידע שמכונות מזל הולכות לרדת ואף אחד לא ידע שמרוצי סוסים נמצאים על המדוכה, ופתאום קמנו בראשון לינואר וזה ירד – היתממות זה מילה רכה מדי כדי לתאר את זה.

<שי באב"ד: היתה החלטת ממשלה של ה-11 באוגוסט שאמרה את זה מפורשות.

<שי באב"ד: היתה ועדה ממשלתית שדנה בזה, אמרה את זה מפורשות.

<שי באב"ד: היה שר אוצר שיצא לא פעם ולא פעמיים בכלי התקשורת ואמר את זה מפורשות ונשאל מפורשות: האם זה נכון שמהראשון לינואר לא יהיה מכונות מזל ולא יהיה מרוצי סוסים?

<שי באב"ד: בא ואמר אותו שר אוצר - - - אני מבקש ממך, אל תצלם אותי.

<שי באב"ד: אני מבקש ממך לא לצלם ולכבות.

עיסאווי פריג': יש בפורטל באינטרנט.

<שי באב"ד: לא משנה, אני לא רוצה שאנשים יעמדו לי עם הפלאפון.

דוד ביטן: אתה לא צריך לצלם.

דוד ביטן: הכול מצולם באינטרנט.

<שי באב"ד: סליחה, לא התכוונתי לפגוע.

<שי באב"ד: אני פשוט לא אוהב ש- - -

<קריאה: הכול מצולם כשאמרת לי לשלוח את העובדים שלי הביתה.

<שי באב"ד: לא הפרעתי.

<שי באב"ד: מי שחשב שהסוגיה הזו עלתה בפעם הראשונה בראשון לינואר, בעיניי אני לא יודע לתאר את המילה הזו.

<שי באב"ד: הדבר הזה הי ידוע לכולם, גם בוועדה ממשלתית שהיתה, גם בהחלטת ממשלה שהיתה, גם בכל כלי תקשורת שזה יצא, וזה נאמר כמה וכמה פעמים.

<שי באב"ד: לא פעם אחת זה נאמר.

<שי באב"ד: יש את הנושא שהוא נושא ראוי והוא צריך לעלות לדיון וצריך לטפל בו, המשמעות על הזכיינים.

<שי באב"ד: אותם זכיינים פעלו חוק, ואותם זכיינים לא עשו שום דבר.

<שי באב"ד: הם מכרו מה שהחוק התיר להם למכור, ויש בהם פגיעה ובזה צריך לטפל.

<שי באב"ד: אני לא אומר שלא צריך לטפל.

<שי באב"ד: צריך לשבת ולבדוק ולראות איך עושים את זה.

<שי באב"ד: תקופת מעבר, אגב, לא מחייבת שנמשיך לעשות טבלה של מרוצי סוסים מול מכונות מזל.

<שי באב"ד: תקופת מעבר גם יכולה לדבר על פיצוי שאותם צדדים צריכים לקבל בעקבות הדברים האלה שקרו, משחקים אחרים שיכולים להכניס, או דברים אחרים שהם לא פוגעניים באותה מידה.

<שי באב"ד: לגבי הנושא של הפגיעה בתקציב הספורט - אנחנו אמרנו את זה לא פעם ולא פעמיים, וגם ישבנו עם משרד התרבות והספורט.

<שי באב"ד: לצערי, יש פה איזשהו ניצול ופוליטי וניצול קצת ציני לדברים האלה כי ישבנו איתם.

<שי באב"ד: אנחנו לא רואים פגיעה בתקציבי הספורט.

<שי באב"ד: אחרי שעשינו את כל הניתוחים והוספנו משחקים – פעם אחת, פעם שנייה – חתכנו את ההוצאות לזכיינים, פעם שלישית – הורדנו והפחתנו את הוצאות התפעול, אנחנו לא רואים, ושנת הבסיס שלנו כמו שאמרתי קודם היא שנת 2015, פגיעה לא בטוטו ולא בפיס.

<שי באב"ד: אמרנו עוד יותר מזה.

<שי באב"ד: ככל שתהיה פגיעה – אף אחד לא יקבל רשת ביטחון מלאה לזה כי אף תקציב משרד לא מקבל רשת ביטחון ואנחנו לא ננהג כך.

<שי באב"ד: כי מחר משרד הבריאות יגיד לי: אתה יודע מה?

<שי באב"ד: אם אתה אולי עושהcap לביטוחים הפרטיים, אז תן לי רשת ביטחון שאתה לא תפגע לי ברשת הציבורית, ומשרד החינוך יגיד לי: אם אתה מעביר לחינוך הבלתי פורמלי תקציבים, אז בוא תיתן לי cap לחינוך הפורמלי ותגיד שאתה נותן לי רשת ביטחון.

<שי באב"ד: אי-אפשר לנהל כך תקציב מדינה, לא מנהלים כך תקציב מדינה.

<שי באב"ד: יש גם מוסמכים לזה שזה אגף התקציבים שמחשב את התקציבים לכל המשרדים ועושה את זה עבור כל משרד ומשרד.

<שי באב"ד: הוא הגורם המקצועי לבחון את זה ולבוא ולהגיד.

<שי באב"ד: באנו מול משרד התרבות והספורט והראינו לא פעם ולא פעמיים שהתקציבים לא נפגעים.

<שי באב"ד: עוד יותר מזה, הוצאנו מכתב לשרת התרבות והספורט, ואני כבר פעם שלישית מצהיר עליו, שהתקציבים לא ייפגעו, שתקציבי הספורט לא ייפגעו, כי אף אחד לא רוצה לפגוע בתקציבי הספורט.

<שי באב"ד: זה נאמר פעם אחרי פעם אחרי פעם אחרי פעם.

דוד ביטן: תמיד כשאתם מראים נתונים אני מודאג.

<שי באב"ד: אני מסכים עם כל מה שיורם אמר.

<שי באב"ד: תקציבי הספורט בישראל מופחתים לעומת מה שהם צריכים להיות וצריך לטפל בזה.

<שי באב"ד: אבל הטיפול בבעיה הזו לא בא ממכונות המזל וממרוצי הסוסים.

<שי באב"ד: היה ספורט במדינת ישראל גם לפני זה.

<שי באב"ד: זה לא מה שצריך להכשיר את זה.

<שי באב"ד: עכשיו צריך לנהל דיונים וצריך לטפל בזה ואנחנו אמרנו, ואנחנו בדין ודברים מול משדר התרבות והספורט.

<שי באב"ד: כמו כל מי שיושב כאן פה בשולחן, אנחנו לא רוצים שתקציבי הספורט ייפגעו.

<שי באב"ד: גם נתנו אמרה מפורשת על זה וגם יש מכתב שלי למשרד התרבות והספורט שאומר את זה.

<שי באב"ד: יש ביננו מחלוקת האם הצעדים שעשינו יפגעו או לא יפגעו.

<שי באב"ד: אנחנו טוענים שלא, הם טוענים שכן.

<שי באב"ד: הם רוצים רשת ביטחון לדבר הזה.

<שי באב"ד: אנחנו לא ניתן כי אנחנו לא נותנים לאף משרד ממשלתי.

דוד ביטן: אבל אתם לא משלמים את המחיר.

דוד ביטן: אתה בתיקונים שלך עושה, הולך הביתה לאחר מכן.

דוד ביטן: הם צריכים לחיות עם התיקונים.

דוד ביטן: אתה לא משלם את המחיר, מישהו אחר משלם את המחיר ואחר כך צריך לרדוף אחרי כולם.

<שי באב"ד: אני לא הולך הביתה.

<שי באב"ד: הם באים אתי בדין ודברים.

<שי באב"ד: אני נשאר במשרד האוצר גם אחרי התקציב ואני כל יום נמצא אחר כך במשרד האוצר וגם אגף התקציבים נמצא שם.

<שי באב"ד: ככל שתהיה פגיעה, אם תהיה פגיעה כשאנחנו חושבים שלא תהיה, הם חוזרים אלינו ואנחנו נפתור את הפגיעה הזו.

דוד ביטן: אני לא סומך על זה.

<שי באב"ד: אל תסמוך.

<שי באב"ד: משפט אחרון לגבי מרוצי סוסים.

<שי באב"ד: פה אני באמת מבקש מחברי הכנסת.

<שי באב"ד: מה שאתם עושים פה עכשיו זה באמת גם לפגוע במשא ומתן.

<שי באב"ד: אתם באים ומראש ומצהירים: אחד, שהמחיר הוא 200 מיליון.

<שי באב"ד: פעם שנייה – אתם אומרים שאי-אפשר לסגור - - -

דוד ביטן: אמרתי שהם אמרו את זה.

דוד ביטן: אם יש לך מחיר אחר, תגיד אותו.

<שי באב"ד: לא משנה.

עיסאווי פריג': מה הנכון?

<שי באב"ד: אתם אומרים מראש שהמחיר הוא 200 מיליון ואתם אומרים מראש: אי-אפשר לסגור הסכם.

<שי באב"ד: אתם חייבים להשאיר את זה עד אוגוסט 2018.

<שי באב"ד: מצד אחד, אנחנו נורא רוצים לצמצם את מרוצי הסוסים, את ההימורים, ולהוריד את ההימורים הלא טובים.

<שי באב"ד: אבל מצד שני, בוא נשאיר את זה עד אוגוסט 2018.

<שי באב"ד: לא יקרה כלום שעוד שנה ותשע יהיו אנשים שקצבת ההבטחה יהמרו בדברים האלה ועוד כמה בתים יתפרקו, לא יקרה כלום, לא יקרה שום דבר.

<שי באב"ד: זה בסדר עוד שנה ותשע לעשות את זה.

<שי באב"ד: אני יכול להביא לכם דוגמאות חיות על דברים כאלה שקרו, אני לא אומר את זה סתם.

<שי באב"ד: על מרוצי הסוסים התנהל משא ומתן, יש הסכם.

<שי באב"ד: אבל יש גם סעיפים איך אפשר לשבור את ההסכם הזה או איך אפשר להפסיק את ההסכם הזה.

<שי באב"ד: אם מדינת ישראל וההמשלה החליטו, ויש החלטת ממשלה ומדיניות ממשלה, שלא רוצים להמשיך בהימורים האלה, לא תקום עוד אף חברה, פרטית או לא פרטית, שתוכל לחייב את ממשלת ישראל להמשיך במדיניות שהיא לא מאמינה בה.

<שי באב"ד: כאשר ממשלת ישראל אומרת: זה בסדר, אני כממשלה עשיתי טעות.

<שי באב"ד: חתמתי איתך על יותר מדי זמן, אני רוצה להפסיק את זה.

<שי באב"ד: בוא נדבר על הפיצוי.

<שי באב"ד: אבל ברגע שפה יושבים ואומרים: אתם בהכרח צריכים לקבל עד אוגוסט 2018, ובהכרח צריכים לקבל 200 מיליון, אתם מקשים על גורמי הממשלה לנהל את המשא ומתן אחר כך כי אלה ההצהרות שיש פה בוועדה.

<שי באב"ד: זה גורם לזה שאין יותר כסף.

דוד ביטן: אז נעצור את החוק, לא חייבים למהר.

דוד ביטן: ננהל משא ומתן, מה אתה רוצה מאתנו?

דוד ביטן: אתה הבאת את זה לשולחננו, לא אנחנו.

<שי באב"ד: לא חייבים לעצור את החוק.

<שי באב"ד: אפשר לקדם את החוק, ובמקביל לנהל משא ומתן ונגיע לפיצוי.

<שי באב"ד: החוק לא צריך להיות מותנה בפיצוי לחברה פרטית.

<שי באב"ד: אף חוק לא צריך להיות מותנה לפיצוי לחברה פרטית.

<קריאה: אבל זה חוק נגד חברה פרטית.

<שי באב"ד: זה לא חוק נגד חברה פרטית, זה חוק של מדיניות ממשלה.

דוד ביטן: אנחנו לא פחות ממך ערים וחרדים לנושא ההימורים.

דוד ביטן: לא פחות ממך, ולא פחות מהפקידים במשרד האוצר.

<שי באב"ד: מצוין, אז תעזרו לנו.

דוד ביטן: אנחנו לא מוכנים לקבל ביקורת כלפינו בעניין הזה, זה נקודה אחת.

דוד ביטן: דבר שני, זה שאתם אומרים: אנחנו נפצה ואנחנו ניתן, הכול זה בדיבורים.

דוד ביטן: במעשים אתם צריכים להביא תוכנית לפתרון מראש לפני שאנחנו מאשרים את החוק הזה.

<שי באב"ד: חבר הכנסת, אם אתה לא מקבל שמנכ"ל משרד האוצר אומר לך ננהל משא ומתן והכול דיבורים, אז עזוב.

<שי באב"ד: אז בוא לא ננהל דיון.

<שי באב"ד: הוא לא סומך, הוא לא מאמין - - -

אלי כהן: תן לו, הוא יגיד מה שהוא רוצה.

דוד ביטן: אני לא הפרעתי לך, נכון?

<שי באב"ד: אל"ף, הפרעת.

דוד ביטן: אז הפרעת לי מה שהפרעתי לך.

דוד ביטן: מי שמכור, ויש מכורים, אני לא אומר שלא, הם ימצאו את ההשקעה הנוספת שהם יכולים לעשות לא דרך ההימורים האלה.

דוד ביטן: היום אנשים משקיעים בווינר עשרות אלפי שקלים בשבוע, בטוטו משקיעים עשרות אלפים.

דוד ביטן: אתה לא יודע את הדברים האלה.

<שי באב"ד: לא באותה מידה.

<שי באב"ד: יודע טוב מאוד.

דוד ביטן: אותם אנשים שמכורים, מכורים גם לפני זה.

דוד ביטן: יש עם זה בעיה וצריך לטפל בזה בלי קשר.

דוד ביטן: אני אומר לך בצורה מפורשת, הנה אני אומר לך את העמדה שלנו.

דוד ביטן: עם כל הכבוד, לא חייבים כל דבר שהאוצר רוצה - - -

יגאל גואטה: מה זה "שלנו", דוד?

דוד ביטן: "שלנו" זה שלי.

דוד ביטן: מכיוון שאני שמן אז אני כמו שניים.

דוד ביטן: אני יכול לדבר ברבים.

דוד ביטן: תשמע טוב.

דוד ביטן: הספורט הולך להיפגע ואתם פוגעים בספורט כל פעם מחדש.

דוד ביטן: גם בכל הרפורמות האלה הספורט נפגע.

דוד ביטן: אתם לא נותנים פתרון לסכום שהולך להיפגע להם.

יגאל גואטה: הוא אומר: הספורט לא ייפגע.

<שי באב"ד: הוא לא מאמין, הוא לא מאמין.

<שי באב"ד: הוא אומר: משרד האוצר, מנכ"ל האוצר, מבלפים אותו.

<שי באב"ד: בסדר, זכותו.

<שי באב"ד: הוא לא מאמין, מה אני יכול לעשות?

דוד ביטן: מי שדואג לספורט יותר מהממשלה זה רשויות מקומיות, וגם אנשים פרטיים שלוקחים על עצמם – פילנתרופיה.

<שי באב"ד: אז למה חיים ביבס לא פה כדי להגיד את זה כמוך?

דוד ביטן: אני לא יודע אם הפתרון זה הסוסים, אבל אני מוכן ללכת אתכם.

דוד ביטן: כשאתם רוצים להוריד את הסוסים, אני אתכם.

דוד ביטן: אבל אתם צריכים להביא פתרון גם לגבי מי מפצה את האנגלים האלה כי אתם לא מביאים שום פתרון בחקיקה.

דוד ביטן: אתם אומרים: אנחנו נשב.

דוד ביטן: אתם צריכים להביא פתרון - - -

יגאל גואטה: תן לו לעשות משא ומתן.

דוד ביטן: אז מה אתה ממהר עם החוק הזה?

דוד ביטן: תעכב אותו חצי שנה, תגמור משא ומתן עם מי שאתה רוצה.

דוד ביטן: מה אתה רוצה ממני?

אלי כהן: חבל שלא היית בישיבה.

אלי כהן: אנחנו לא ממהרים, יש לנו את הזמן לבוא ולדון בכל הפרטים.

דוד ביטן: אנחנו לא נפגע בתקציב הפרסום ואנחנו לא נפגע בטוטו.

<קריאה: אין פגיעה בתקציב הפרסום.

דוד ביטן: פגיעה בטוטו, המשמעות שלה פגיעה בספורט.

דוד ביטן: על זה אין ויכוח.

דוד ביטן: אתם תביאו פתרונות איך אנחנו מונעים את הפגיעה הזו.

עיסאווי פריג': זו עובדה נכונה, אני מאשר אותה.

אלי כהן: תודה רבה.

אלי כהן: חבר הכנסת פריג', לא להפריע.

אלי כהן: חבר הכנסת גואטה, בבקשה.

יגאל גואטה: תודה, אדוני היושב-ראש.

יגאל גואטה: מה שברור מעל לכל ספק ואני רואה שכולם, כל חברי הכנסת, פה תמימי דעים בעניין הזה זה שההימורים זה דבר גרוע ורע.

יגאל גואטה: אני לא חושב שמישהו פה חושב אחרת.

יגאל גואטה: ה"פלא יועץ" לפני 250 שנה כתב בספרו, אמרתי את זה פה במליאה, מה קורה למי שמשחק במליאה.

יגאל גואטה: הוא לא עשה הבדל אם זה בסוסים או אם זה בגוגאים מקרוב לקיר.

יגאל גואטה: מי שמהמר יכול להמר בכל דבר.

יגאל גואטה: הוא כותב שם בספר שלו: וסופם שמכלים את זמנם, הורגים את נשיהם ובניהם מתים ברעב.

יגאל גואטה: כך הוא כתב לפני 250 שנה, לפני שהוא ידע מה זה פיס ומה זה טוטו ומה זה הקינו.

יגאל גואטה: אני באתי מקריית שמונה, והיום אני גר בפריפריה של המרכז, בפרדס כף, ואני רואה מה זה בן אדם שמהמר.

יגאל גואטה: כל דבר שזז הוא מהמר.

יגאל גואטה: הוא לא צריך מכונה.

יגאל גואטה: אם לא תהיה מכונה יהיה משהו אחר.

יגאל גואטה: אני באמת חושב שיש פה בעיה ואני לא חושב שבכלל מישהו נגע בנושא הזה של מה יהיה עם אותם מהמרים שהמרו באותן מכונות.

יגאל גואטה: לאן עכשיו הם ילכו?

יגאל גואטה: לצערנו הרב, זה כמו נרקומן שאם תיקח לו את זה הוא ייקח את זה, תיקח את זה הוא ייקח את זה.

<שי באב"ד: לא תשאיר את זה בגלל זה.

יגאל גואטה: לא להשאיר.

<שי באב"ד: אה, תודה.

יגאל גואטה: זה שלא להשאיר אז זה לא להשאיר.

יגאל גואטה: זה ודאי.

דוד ביטן: מדברים רק על העיתוי כרגע, לא על משהו אחר.

יגאל גואטה: אני לא הפרעתי, לא לך ולא לו בעיקרון.

דוד ביטן: זה נכון.

יגאל גואטה: זה שההימורים זה דבר גרוע ורע, במיוחד לאוכלוסיות החלשות, המוחלשות, זה דבר שבכל העולם יש סטטיסטיקות ולא רק פה שהאוכלוסיות החלשות והמוחלשות והפריפריות סובלות מנושא ההימורים, וצריך למגר כל דבר שקשור להימורים.

יגאל גואטה: אבל לדעתי, האמת נמצאת שם באמצע.

יגאל גואטה: בעיניי, הדבר הראשון שצריך לראות זה את האוכלוסייה המוחלשת הזו.

יגאל גואטה: אני עדיין חושב שלא חשבו אפילו על פתרון מה הם הולכים לעשות.

יגאל גואטה: הרי הם יחפשו תחליפים וצר לי מאוד שאני לא שומע בכלל מישהו שמדבר על הנושא הזה איך הולכים לטפל באוכלוסייה הזו.

יגאל גואטה: זה הרי נרקומנים לכל דבר.

דוד ביטן: יכול להיות שהטוטו צריך לשים משהו או דרך מפעל הפיס.

יגאל גואטה: קודם כל, תוציא את זה.

יגאל גואטה: אבל מה יהיה עם האנשים האלה אף אחד באמת לא חשב.

יגאל גואטה: אף אחד לא באמת חשב איזה מרכזי גמילה צריך להקים לאנשים האלה, וחבל מאוד.

יגאל גואטה: אבל האמת נמצאת אי שם באמצע, לדעתי.

יגאל גואטה: הרפורמה חשובה וצריך להפסיק את ההימורים, וזה חשוב.

יגאל גואטה: אבל יש פה גם את הזכיינים שזה לא שהם לא ידעו שבדצמבר.

יגאל גואטה: נכון שהם ידעו, נגיד שהם ידעו כמו שאומר מנכ"ל משרד האוצר, בסדר?

יגאל גואטה: בוא נצא מנקודת הנחה.

<קריאות: - - - שמענו מהתקשורת.

<קריאות: חצי שעה לפני שנגמר - - - שאנחנו לא עובדים יותר.

<קריאות: אנחנו רוצים ועד, אנחנו רוצים נציגות.

<קריאות: אין מצב שאתה תדבר על הפרנסה שלי ואף אחד לא יוכל לתת תגובה.

יגאל גואטה: תאמין לי, אני אייצג אותך לא פחות ממך.

יגאל גואטה: תן לי לדבר.

<שי באב"ד: לא רואים טלוויזיה, לא רואים כלי תקשורת.

<שי באב"ד: הודעה לא יצאה.

<קריאה: לא יצאה.

<שי באב"ד: לא אמרתי שלא יצאה, אמרתי שזה היה ב- - - , כולם ידעו.

אלי כהן: שב, אתן לכם לדבר.

אלי כהן: שבו, אתם תדברו.

יגאל גואטה: אני חושב שאחרי שאני אסיים לדבר הם לא יצטרכו לדבר.

יגאל גואטה: אני חושב שהאוכלוסייה של הזכיינים היא גם אוכלוסייה מוחלשת.

יגאל גואטה: לא מדובר פה במיליונרים, מדובר פה באנשים שיש להם ביתנים שמתפרנסים מגרוש וחצי.

יגאל גואטה: זה לא עבודה הכי נעימה בעולם לשבת בתוך ביתן כזה.

דוד ביטן: לא, שם אין מכונות.

יגאל גואטה: לא, ביטן, התכוונתי אליך - ביתן של מפעל הפיס.

יגאל גואטה: באמת תאמינו לי, אני עובר בפרדס כץ כל היום.

דוד ביטן: משום מה הוא יותר רזה ממני?

יגאל גואטה: לא.

יגאל גואטה: אבל לא אני ולא אתה נכנסים בביתן הזה.

אלי כהן: חבר הכנסת ביטן, הגיעו לכאן אנשים נוספים לוועדה ואני רוצה שהם ידברו.

אלי כהן: עוד חמש דקות תחזיר את הבחור שיצא.

אלי כהן: חבר הכנסת גואטה, בבקשה.

יגאל גואטה: קודם הוא יצא בגללך חמש דקות.

יגאל גואטה: אתה רוצה שנוציא אותי עוד הפעם עכשיו?

יגאל גואטה: לא נעים.

יגאל גואטה: בכל אופן, מעבר לצחוק, גם הזכיינים והאוכלוסייה שמפעילה את כל הדבר הזה, לא מדובר פה על מיליונרים.

יגאל גואטה: אז יש פה ושם אנשים שיש להם תחנות מפלצתיות, אבל ברובם אני רואה אותם.

יגאל גואטה: אני זוכר בילדותי שמי שהפעיל את הביתן בקריית שמונה זה אדם נכה בכלל שאלו היו הגרושים שהוא הביא הביתה, ולא ראיתי שהוא נהיה מיליונר.

יגאל גואטה: זה לא עבודה נעימה לשבת בביתן הזה בחורף ובקיץ, וחם וקר.

יגאל גואטה: זה באמת לא הכי סימפטי להיות תקוע בתוך הביתן הזה.

יגאל גואטה: גם אם נצא מנקודת הנחה שהם כן ידעו שזה הולך בדצמבר, הרי טבעו של האדם זה שעד שהחרב לא מונחת על צווארו הוא לא באמת מרגיש את זה.

יגאל גואטה: אבל בסופו של יום הם נפגעים מזה, הם נפגעים בפרנסה שלהם לא פחות מכל האוכלוסיות החלשות.

יגאל גואטה: צריך למצוא איזשהו פתרון.

יגאל גואטה: שוב, נגיד שהם ידעו, הם טוענים שהודיעו להם רק כמה דקות לפני זה.

יגאל גואטה: אבל מישהו פה צריך לשבת ולראות איך מגבים את האנשים האלה שבעיניי הם אוכלוסייה מוחלשת לא פחות מהמהמרים.

יגאל גואטה: הנושא השלישי, בהחלט צריך לראות שהספורט לא ייפגע - זה נכון.

יגאל גואטה: צריך לראות שהעיתונות לא תיפגע.

יגאל גואטה: תראו מה קרה בחדשות ביומיים האחרונים בגלל העיתונות הכתובה - איזה לחץ, אין להם פרנסה, מסכן, וזה, וכל ההודעות הולכות לישראל היום והם ירדו בתפוצה.

יגאל גואטה: נהיה מזה ברדק שלם.

יגאל גואטה: לכן, צריך לדאוג באמת לכולם.

יגאל גואטה: אבל בראש ובראשונה אני חושב שבאמת צריך לעשות תוכנית מסודרת שאף אחד לא ייפגע.

יגאל גואטה: אבל בראש ובראשונה, מה עושים באמת עם המהמרים האלה שלא ראיתי שום דבר שנוגע להם, ומה עושים עם הזכיינים האלה שבעיניי שוב פעם הם אוכלוסייה מוחלשת.

יגאל גואטה: צריך לדאוג להם שהם לא ייפגעו בפרנסה שלהם במאומה.

יגאל גואטה: תודה רבה.

אלי כהן: תודה רבה לחבר הכנסת גואטה.

אלי כהן: אתם דיברתם פעם קודמת ואתן לכם היום גם לדבר.

אלי כהן: ידבר עכשיו חבר הכנסת אשר.

אלי כהן: בבקשה, אדוני.

יעקב אשר: בהמשך למה שאמר ידידי יגאל גואטה, אני הייתי מצפה.

יעקב אשר: אני לא יודע מי ישב בוועדה הזו, מעבר לפקידי האוצר והאחרים.

יעקב אשר: אני באמת לא יודע, ולכן אני שואל בסימן שאלה באמת, האם ישבו גם אנשי מקצוע מתחום ההימורים.

יעקב אשר: זאת אומרת, האם ישבו אנשים שמטפלים בדברים האלה?

יעקב אשר: האם ישבו אנשי רווחה?

<שי באב"ד: היו נציגים שהגיעו.

יעקב אשר: לא פקיד של משרד רווחה.

<שי באב"ד: לא, היו נציגים שהגיעו לדיונים גם של המשטרה - - -

דוד ביטן: מי היה בוועדה, אתה יכול להגיד?

יעקב אשר: תן לו לענות.

יעקב אשר: מה, אתה כולנו?

אלי כהן: ביטן, ביטן.

אלי כהן: חבר הכנסת אשר.

<שי באב"ד: היו שתי ועדות: היתה ועדה אחת של עדנה הראל שהיתה הוועדה על כל נושא אחריות תאגידית, האחריות בכלל בשיווקים.

<עדנה הראל: מניעת השפעות שליליות של ההימורים החוקיים וכל הרגולציה שנדרשת.

יעקב אשר: אני שואל, האם היו אנשי מקצוע מתחום - - -

<עדנה הראל: לא רק משפטית.

<עדנה הראל: זו היתה ועדה בין-משרדית שעסקה במדיניות מניעת השפעות שליליות.

<שי באב"ד: תיכף תתייחס מי היו חברי הוועדה בוועדה שעשתה.

<שי באב"ד: אצלי זה היתה ועדה משותפת של משרד האוצר ומשרד המשפטים שאני ואמי פלמור עמדנו בראשה.

<שי באב"ד: במסגרת החברים בוועדה היו חברים: הכלכלן הראשי, אגף תקציבים, היו נציגים של משטרת ישראל, הגיעו נציגים לוועדה של משרד הרווחה, היו נציגים של הוועדה שהופיעו בפני הוועדה של משרד התרבות והספורט.

<שי באב"ד: שמענו את הטוטו, את הפיס.

<שי באב"ד: טמקין, מי עוד פספסתי?

יעקב אשר: לא שאלתי את זה, שי.

יעקב אשר: תענה לי אחר כך, תן לי לדבר.

יעקב אשר: בהזדמנות הזו שאתם מטפלים כל כך בעניין הזה, ואני מאמין לך שאתה מדבר מדם לבך כי מי שרואה את קצב הדיבור שלך והכול אז רואים שאדם מדבר מתוך לבו, וזה בסדר גמור.

יעקב אשר: אבל אני הייתי מצפה, ואולי אקבל על זה תשובה, באמת לדעת שחוות הדעת של אנשי מקצוע שמטפלים בתופעת הימורים, שיודעים מה זה הימורים, לא רק מהמרים כבדים, גם מהמרים סמי כבדים וכו', ומי שהיה קצת במחלקות רווחה בעירייה מכיר את הדברים האלה, ואני קצת הייתי בתחום המוניציפלי ומכיר את זה.

יעקב אשר: ראשית, השאלה האם באמת נבדקו ההשלכות הללו?

יעקב אשר: מה זה גורם לאותה אוכלוסייה שהיא כבר בתוך העניין הזה?

יעקב אשר: האם הם יעברו למחתרת או יעברו לדברים אחרים שקיימים היום – כן או לא?

יעקב אשר: אולי הגיע הזמן גם לבדוק אולי בכלל כדאי לסגור את כל עניין הלוטו והפיס וכל הדברים הללו, ומדינת ישראל תתכבד ותחזיק את הדברים שהיא צריכה להחזיק במקום זה, אם הולכים לעניין הזה עד הסוף.

יעקב אשר: ואם כבר הולכים על זה גם עד הסוף, אני לא ראיתי, אדוני, בתקציב המדינה תוספת, אלא אם כן יש – אני אשמח לשמוע – של איך מטפלים במניעה של הדברים האלה, איך מטפלים בהסברה של הדברים האלה.

יעקב אשר: אם קיים ואם יש תוספת מהותית בעניין הזה, אני אשמח מאוד.

יעקב אשר: אני רוצה לגייס את כל הכוח הזה שנכנסתם בעניין הזה, ושלא יגידו שזה רק בא בגלל שיש פה איזה מאבקי כוח, אלא באמת לבוא ולהשקיע כסף בעניין הזה.

<שי באב"ד: התשובה היא יש.

<שי באב"ד: יש תוספת של בין 40 ל-60 מיליון שקל בדיוק לדברים שדיברת עליהם עכשיו כדי לייצר את המניעה, חדשים בשנה.

יעקב אשר: 40 - 60 מיליון שקל – אני לא יודע מה זה אומר.

יעקב אשר: אני אומר את זה כדבר דקלרטיבי כרגע.

יעקב אשר: אני גם חושב שצריכה להיות נורמה שעובדת מול אנשים שתלויים בממשלה, ואני לא מדבר כרגע דווקא בנושא הזה.

יעקב אשר: אני אומר, אם יש גופים, ואמרתי את זה כאן לידידי פולקמן לפני שנה באיזה הצעת חוק שלו שהיתה קשורה לנושא הזה של הפיס, לא יכול להיות שאותה מדינה שהקימה את הפיס, שעשתה אותו, היא עכשיו הפכה להיות העזר כנגדו במובן שכנגדו.

יעקב אשר: אם החלטתם – זה בסדר.

יעקב אשר: חייבים להיות פתרונות על השולחן.

יעקב אשר: אין פתרונות על השולחן.

יעקב אשר: כי הרי מה יקרה?

יעקב אשר: גם בנושא הזה של משחקי המזל שאני מסכים עם זה שצריך להפסיק אותם, אין שום כיסוי תקציבי כרגע לכספים שרשויות מקומיות עלולות להיפגע בהם וייפגעו בהם.

<שי באב"ד: לא נכון.

יעקב אשר: ודאי שלא.

אלי כהן: שי, כאן נגמר.

אלי כהן: אין לך יותר התייחסות.

יעקב אשר: גם בנושא הטוטו, מי שיודע, בשנים האחרונות יש הרבה מאוד רשויות מקומיות שעשו מזה דברים למען הציבור שזה לא רק הספורט כספורט, אלא גם כמשהו חברתי שילד שמתעסק במשהו אחד לא מתעסק בדברים אחרים, וזה גם חברתי, לא פחות חשוב מהכול.

יעקב אשר: אבל לא יכול להיות שכשסוגרים דבר לא נותנים לו את האלטרנטיבות, לא לוקחים את האחריות.

יעקב אשר: אני אומר את דעתי.

יעקב אשר: דיברו פה לגבי החברה מחוץ לארץ - כן או לא.

יעקב אשר: השאלה מי לוקח אחריות על הפיצויים האלה?

יעקב אשר: המדינה לוקחת את האחריות לפיצויים האלה?

<שי באב"ד: כן.

יעקב אשר: המדינה אמרה שכן?

<שי באב"ד: כן.

<שי באב"ד: - - - לנהל משא-ומתן, כן.

יעקב אשר: לא ייפול על תקציבים של הרשויות או משהו מהסוג הזה?

<שי באב"ד: לא.

<שי באב"ד: המדינה לוקחת אחריות.

יעקב אשר: אנחנו צריכים נורמה שבאה ואומרת: אתה מפסיק משהו, קודם כל תבחן מה המשמעויות של זה באמת, ולבחון את זה עם אנשי המקצוע באמת.

יעקב אשר: שנית, תן את הפתרונות.

יעקב אשר: אתה צריך לעבור למשתמש הקצה ולהראות לו.

יעקב אשר: אם אתה אומר שמרכז השלטון המקומי לא פה כי הוא לא נפגע - - -

<שי באב"ד: בדיוק.

<שי באב"ד: למה חיים ביבס לא פה כדי לטעון את כל הטענות שלך?

<שי באב"ד: תרים לו טלפון, תבדוק ואחרי זה תחזור אליי.

אלי כהן: תודה.

אלי כהן: ניר שוויקי, בבקשה.

<ניר שוויקי: שלום, ניר שוויקי מנכ"ל הרשות השנייה לטלוויזיה ולרדיו.

<ניר שוויקי: חשוב לשים לב שבתוך כל הדיון החשוב והערכי והמוסרי הזה שלא תהיה פה רק פגיעה באמת בטלוויזיה המסחרית, רדיו אזורי, בעיקר טלוויזיה מסחרית שיש לה מחויבויות תוכן מאוד מאוד גבוהות, נותנת טלוויזיה חינמית לציבור הרחב בעולם די מורכב של עוגת פרסום מצטמצמת.

<ניר שוויקי: קצת קשה לדבר פה על אינטרסים כלכליים בתוך עולם כזה ערכי, וגם שמעתי קודם משי שהפגיעה פה לא צפויה להיות כל כך מהותיות.

<ניר שוויקי: אבל חשוב שהדברים האלה ייאמרו כי זה שוק שפשוט נלחם כלכלית מדי יום, וכל שקל פה שיוצא מתוך עוגת הפרסום המצטמצמת בעולם של תחרות עזה במגוון אמצעי מדיה, אז לכל שקל פה יש משמעות.

<ניר שוויקי: תודה.

אלי כהן: תודה רבה.

אלי כהן: ינון אנגל, בבקשה אדוני.

<ינון אנגל: שמי ינון אנגל, אני מנכ"ל ידיעות אחרונות.

<ינון אנגל: אבל אני חושב שאני מדבר בשם כל העיתונות הכתובה.

<ינון אנגל: אמר מנכ"ל האוצר שהוצאות הפרסום לא תפגענה.

<ינון אנגל: אולי יסביר לי אדוני איך שבשנה הראשונה אתם מקציבים 2 ורבע אחוז, מורידים את זה בשנה השנייה ל-2%, בשנה השלישית ל-1.75%, איך זה לא ייפגע?

<שי באב"ד: כי שינינו את זה.

<ינון אנגל: שיניתם?

<ינון אנגל: אני לא יודע.

<ינון אנגל: יש לי הצעת חוק שמראה את הדבר.

<שי באב"ד: אנחנו לא נכנסים להוצאות השיווק והפרסום.

<שי באב"ד: רק לדייק.

<שי באב"ד: ה-2 ורבע היה הוצאות שיווק ופרסום ביחד כשהוצאות השיווק לא נוגעות לדברים שאתה מדבר.

<שי באב"ד: אתה מדבר על הוצאות הפרסום, הפרסום ברדיו, הפרסום בעיתונות, הפרסום בטלוויזיה.

<שי באב"ד: הפרסום עצמו – שינינו את זה.

<שי באב"ד: תהיה תקרה של אחוז כמו המצב היום.

<שי באב"ד: פשוט לא ניתן לזה לגדול מעבר למצב היום.

אלי כהן: ינון, כמובן אתן לך זמן לדבר.

אלי כהן: אני רוצה להבהיר את הנקודה שעלתה.

אלי כהן: הציג מנכ"ל ידיעות אחרונות, הציג מנכ"ל הרשות השנייה, את נושא הפרסום.

אלי כהן: לצורך העניין, אומר מנכ"ל האוצר ש- - -

<שי באב"ד: אני אעזור לך, אדוני היושב-ראש.

<שי באב"ד: בהצעה המקורית היה מדובר על הוצאות שיווק ופרסום שיורדות מ-2.25 ל-2, ל-1.75, כמו שאמר כרגע האדון אנגל.

<שי באב"ד: היה 2.25 שיורד ל-2, ואחר כך ל-1.75 כמו שהציג עכשיו מר אנגל, והוא צדק.

<שי באב"ד: זה היה בהצעת המקורית.

<שי באב"ד: אנחנו עשינו הפרד ומשול בין הוצאות השיווק להוצאות הפרסום, והתייחסנו רק להוצאות הפרסום.

<שי באב"ד: עוגת הפרסום היום היא בסדרי גודל של אחוז מהמחזור.

<שי באב"ד: בטוטו זה קצת יותר מורכב, ובפיס זה בוודאי פחות מורכב.

<שי באב"ד: האחוז – רק הוצאות הפרסום.

<שי באב"ד: כאשר מדובר על אחוז פרסום, אחוז פרסום בסופו של דבר לא נפגע.

דוד ביטן: הפעם הזאת לא נלך עם האוצר, לא יהיה הבנות.

אלי כהן: אתה לא חייב, אני רק רוצה לשמוע.

דוד ביטן: לא נלך עם האוצר הפעם.

<איתי טמקין: - - -

אלי כהן: טמקין, לא להפריע.

דוד ביטן: אנחנו צריכים לעזור לשוק הפרסום בעידן האינטרנט ו- - -

אלי כהן: סליחה, חבר הכנסת ביטן.

אלי כהן: אני עוד לא הבנתי את ההסבר.

אלי כהן: אולי אתה הבנת.

דוד ביטן: למה אתה כועס?

אלי כהן: כי אני לא שומע.

דוד ביטן: לא קיבלת הכנה מראש?

אלי כהן: לא, הוא אומר עכשיו שיש תיקון.

אלי כהן: אני לא מצליח לשמוע מה התיקון.

<שי באב"ד: אני אומר שוב.

<שי באב"ד: אם קודם דובר על 2.25, 2 ו-1.75 שזה הוצאות שיווק ופרסום, אנחנו מתייחסים כרגע להוצאות הפרסום.

<שי באב"ד: הוצאות הפרסום הן הוצאות הפרסום שאנחנו מכירים במדיה, אם זה טלוויזיה מסחרית כמו שציין מנכ"ל הרשות השנייה או הרדיו, או אם זה בעיתונות שאתה באת לדבר עליה היום.

<שי באב"ד: על הוצאות הפרסום עצמן אנחנו אומרים, הוצאות הפרסום לא ייפגעו מבסיס, אותו בסיס שאנחנו התייחסנו אליו שזה הבסיס של 2015 כי על 2016 לא היה לנו את התוצאות.

אלי כהן: מה אומר הבסיס?

<שי באב"ד: שהיום הבסיס הזה לא עולה על אחוז מהמחזור.

אלי כהן: כמה היום זה אחוז מהמחזור?

<איציק לארי: בטוטו, אם אתה מחריג, והם הסכימו, את ההסכמים עם גופי ספורט - - -

<שי באב"ד: נכון, נכון.

<איציק לארי: צריך להבין, תקציב הפרסום שלנו הוא רזה.

<איציק לארי: עיקר התשלום, וזה גם מה שאיתי הציג בפעם הקודמת, זה הסכמים עם גופי ספורט, התאחדות לכדורגל, למינהלת הכדורסל, טניס וכו'.

<שי באב"ד: שהם הסכמי תפעול, נכון.

<איציק לארי: שהם שיווק ותפעול.

<שי באב"ד: אבל הם לא פרסום.

<איציק לארי: הם שיווק ותפעול.

<איציק לארי: ברגע שמחריגים אותם, אנחנו כ- 2% - - -

דוד ביטן: לא, הוא אומר אחוז.

<איציק לארי: ברגע שאתה מחריג אותם בטוטו, אני מדבר בשם הטוטו.

<איתי טמקין: המצב הוא כזה.

<איתי טמקין: לגבי הוצאות הפרסום של הגופים – אעשה סדר לגבי הדבר הזה.

<איתי טמקין: כמו ששי אמר, המטרה היא גם אתכם - דיברנו אתכם גם על הדבר הזה - המטרה היא להקפיא מצב שהיה ב-2015.

<איתי טמקין: לא לאפשר לתקציבי הפרסום להמשיך ולצמוח משם.

<איתי טמקין: המצב שהיה ב-15' שיישאר בנושא הזה של הפרסום, זה הכול.

<קריאה: למה?

<שי באב"ד: לא רוצה לפרסם הימורים.

<איתי טמקין: המצב כמו שהיה ב-2015, החקיקה, אנחנו כמשרד אוצר נביא את החקיקה הסופית כדי שתשקף את המצב כמו שהיה ב- - -

<קריאה: ב-16' היה קצת יותר בגלל היורו.

<קריאה: בשנה אצלנו זה בניגוד לפיס - - -

<איתי טמקין: נעשה מיצוע לדברים האלה.

<שי באב"ד: בגדול נמצא את הדרך.

<שי באב"ד: מה שטמקין אומר, ומה שאני גם התחלתי לומר קודם, נמצא את הדרך שבה תקציב - - -

דוד ביטן: עם מי?

<שי באב"ד: עם הטוטו, נשב עם הטוטו.

דוד ביטן: יש לי הפתעה בשבילך.

דוד ביטן: הפעם אתה צריך לדבר גם אתנו.

<שי באב"ד: אה, אתה אחראי על תקציב הטוטו, של הפיס?

דוד ביטן: אני אחראי מרגע זה.

דוד ביטן: מה הבעיה?

<שי באב"ד: אה, הבנתי.

<שי באב"ד: אז אני אשאל את השרה מירי רגב.

דוד ביטן: מה, אני עובד אצלכם?

<שי באב"ד: אתה לא עובד אצלי.

דוד ביטן: אתה לא עובד אצלי, נכון?

דוד ביטן: אם כך, אני אומר - - -

אלי כהן: לא, לא.

אלי כהן: חברים, כל הדיון הוא מיותר.

<שי באב"ד: נמצא את הדרך.

<שי באב"ד: אני לא רוצה לריב, אני לא רוצה לריב איתך.

דוד ביטן: אתה יכול לשבת איתם כמה שאתה רוצה, אבל לשבת איתנו.

דוד ביטן: שם אתה יכול לשבת כי אתה, יש לך אליהם מנוף שהם חייבים להסכים - - -.

דוד ביטן: אתה מבין את ההבדל?

דוד ביטן: זה ההבדל.

אלי כהן: חבר הכנסת ביטן, חבר הכנסת ביטן.

דוד ביטן: פעם אחת בוא נשים את הדברים על השולחן.

דוד ביטן: אתה יכול לשבת עם המשרדים, יש לך עליהם מנוף לחץ.

דוד ביטן: עלינו אין לך מנוף לחץ – זה הכול.

אלי כהן: חבר הכנסת ביטן, אל תזלזל בנושא הזה של חברי הכנסת.

אלי כהן: באיזה מובן?

אלי כהן: אמר כאן מנכ"ל האוצר, אני שמעתי, אמר לפרוטוקול שלעניין תקציבי הפרסום לא תהיה פגיעה.

אלי כהן: לכן, אנחנו צריכים לבוא ולראות התאמה - - -

עיסאווי פריג': לפי מה שאמר לארי ושי, יש פגיעה.

דוד ביטן: אלי, אלי, תקשיב טוב.

דוד ביטן: אלי, היום - - -

אלי כהן: בסופו של דבר, מה שאמר מנכ"ל האוצר, תאמין לי, אני סומך.

אלי כהן: עד היום בכל הסיכומים שלי היה אתו, הוא עמד איתם.

אלי כהן: הוא אמר כאן מילה ברורה שלא תהיה פגיעה.

דוד ביטן: בסדר, זה לא - - -

אלי כהן: אבל הוא אמר שלא תהיה פגיעה.

דוד ביטן: אלי, אני לא רוצה לריב - - -

<שי באב"ד: אמרת כמה פעמים לפרוטוקול שאתה לא מאמין למנכ"ל האוצר, זה בסדר.

<שי באב"ד: זה בסדר.

דוד ביטן: - - - ואני אומר לך, הפעם הזאת – אל"ף, אני לא סומך על מה שהאוצר אומר, ואל תיפגע.

דוד ביטן: אל תיפגע.

<שי באב"ד: מה אתה רוצה שאני לא אפגע?

<שי באב"ד: אתה אומר שאתה לא סומך עליי.

דוד ביטן: לא סומך על האוצר, לא אמרתי עליך.

<שי באב"ד: אבל אני אומר לך שאני מטפל בזה.

דוד ביטן: הם תמיד אלופים בלסובב את הנתונים.

דוד ביטן: יש להם מומחיות בזה - זה דבר ראשון.

<שי באב"ד: אבל לא, נו.

דוד ביטן: דבר שני, אני חושב שהפעם צריך להגדיל את התקציב ואסביר לך מה.

דוד ביטן: אנחנו צריכים לסייע לתקציב הפרסום של התקשורת.

דוד ביטן: היום רוב הפרסום הולך לפייסבוק שלא משלמים אפילו מס במדינת ישראל.

דוד ביטן: אנחנו צריכים הפעם לסייע ולעזור.

דוד ביטן: לא יקרה שום דבר אם זה - - -.

דוד ביטן: לא רק שאנחנו צריכים להשאיר, אנחנו צריכים להוסיף.

דוד ביטן: לכן, תצטרך לשבת אתנו בעניין הזה.

דוד ביטן: הפעם אני נאלץ לא - - -

עיסאווי פריג': לא צריכה להיות הגבלה.

<איתי טמקין: שי, אני מבקש להתייחס לדברים.

<איתי טמקין: האם אפשר שניה?

אלי כהן: לא, לא, טמקין.

<שי באב"ד: רק משפט כי זה חורה לי וזה חוזר על עצמו כל פעם, וזה הערה כללית.

<שי באב"ד: ביטן, אני אומר לך את זה בידידות וחברות.

<שי באב"ד: אני לא מוכן לשבת כאן פעם אחרי פעם, וזה קורה בוועדות הכנסת, שכל פעם לא סומכים על האוצר, האוצר מרמה במספרים, האוצר זה.

<שי באב"ד: תתפוס אותי פעם אחת על רמאות במספר אחד איתך, בוא נדבר.

<שי באב"ד: עד שלא תעשה את זה - - -

דוד ביטן: אין מה לתפוס.

דוד ביטן: רק בעוד ארבע שנים - - -.

דוד ביטן: אתם מסובבים את המספרים.

עיסאווי פריג': - - - על היסטוריה, לא על התקופה שלך.

דוד ביטן: עוד ארבע שנים, - - - לא נכון, אני לא סוגל לזה.

<שי באב"ד: חבר הכנסת, אני מכבד את מה שאתה אומר.

<שי באב"ד: אז אם אתה לא מסוגל, אל תלין עליי.

<שי באב"ד: כשאני יושב פה ומדבר בפני הוועדה ואני מצהיר כמו שהיו"ר אמר שאנחנו לא נפגע, והנה, חוזר על זה עוד פעם, אנחנו לא נפגע בתקציבי הפרסום מבסיס 2015, אנחנו לא ניתן לזה לגדול ואנחנו לא ניתן לזה - - -

אלי כהן: נקרא את הנוסח, נראה.

אלי כהן: אנחנו יודעים לקרוא אם יש פגיעה או אין פגיעה.

<שי באב"ד: אתה תראה נוסח ותוכל לקרוא את הנוסח.

<שי באב"ד: אבל לבוא ולזלזל ולהגיד: אני לא סומך, אני לא סומך - - -

דוד ביטן: אני לא מזלזל.

דוד ביטן: אני ראיתי את המספרים שעשיתם בנושא של תאגיד השידור, ראיתי את זה.

דוד ביטן: לא ניכנס לזה.

דוד ביטן: אתם מסובבים את המספרים איך שאתם מבינים.

<שי באב"ד: - - - אלא אם כן אתם רוצים, וזו זכות

<שי באב"ד: כם המלאה כי אתם חברי כנסת, תנהלו דיון בלעדינו אם אתם רוצים לזלזל בנו.

<שי באב"ד: זו זכותכם המלאה.

<שי באב"ד: תחליטו גם בלעדינו, זה בסדר גם כן.

<שי באב"ד: אבל אם אנחנו באים לפה, אם אני גם בא לפה - - -

דוד ביטן: - - - מה שאתה רוצה.

<שי באב"ד: אל תעשה מה שאני רוצה.

<שי באב"ד: תעשה מה שאתה מבין, תצביע איך שאתה מאמין.

<שי באב"ד: אבל אם אנחנו באים לפה, אני מבקש שתכבד אותנו – זה הכול.

דוד ביטן: אני מכבד, תכבדו גם אתם אותנו.

<שי באב"ד: אף אחד לא אמר לך שלא מאמינים לך או שאתה מערבב או שאתה עושים דברים לא כמו שצריך.

דוד ביטן: - - - אמרתם את זה ב - - -

<שי באב"ד: שמעתי אותי אומר את זה?

<שי באב"ד: שמעת אותי אומר את זה?

<שי באב"ד: די, נו.

דוד ביטן: - - - אחד מהאנשים שיושבים פה אמר - - -

<שי באב"ד: אני לא אמרתי לך את זה.

דוד ביטן: אז אני לא נעלבתי מזה כי אני לא נעלב בדרך כלל.

<שי באב"ד: אני נעלבתי, אני נעלב.

אלי כהן: חברים, בואו.

אלי כהן: אנחנו לא בפגישה הראשונה.

דוד ביטן: אתם מסובבים את המספרים איך שאתם מבינים.

<שי באב"ד: די, אי-אפשר לדבר כאן על המשרד כל פעם.

<שי באב"ד: די, נו.

עיסאווי פריג': דיבר על המשרד, לא עליך.

<שי באב"ד: - - -

דוד ביטן: לא מסתדר להם אז הם מכפילים בשנים על מנת שיהיו צודקים.

דוד ביטן: .

דוד ביטן: די, מספיק כבר.

<שי באב"ד: אז תצביע נגד.

<שי באב"ד: אתה לא מאמין, תצביע נגד – די.

אלי כהן: שי, שי, אני מבקש.

דוד ביטן: מה חשבת?

דוד ביטן: שאני אצביע בעד אם לא תקבל את מה שאני רוצה?

דוד ביטן: אולי אתה לא מבין את זה אז אני מסביר לך את זה הפעם בצורה יותר טובה.

<שי באב"ד: תעשה מה שאתה מבין, תעשה מה שאתה מבין.

<שי באב"ד: אבל אל תזלזל.

דוד ביטן: אני אעשה מה שאני מבין.

דוד ביטן: בינתיים מי שזלזל בי זה אתם, לא אני.

<שי באב"ד: חס וחלילה.

<שי באב"ד: בחיים לא זלזלתי בך.

דוד ביטן: אתם נתתם הודעה לתקשורת, לדה-מרקר, והדובר של התאגיד, אמרתם את זה שם - תשתמשו בזה נגדי בכל - - -.

דוד ביטן: אז לא אני אמרתי ולא אני באתי ואמרתי את הדברים אליכם.

דוד ביטן: אני אומר לך שאתם יודעים לסובב את המספרים כדי שייראו בצד שלכם.

דוד ביטן: זה לא התקפה עליכם, זה דווקא מחמאה.

<שי באב"ד: אני לא מסובב מספרים.

<שי באב"ד: יש מספרים, הם יהיו שקופים.

אלי כהן: חבר הכנסת ביטן, אני מבין את ההערה שלך.

<קריאה: הוא אמר לי לפטר את אימא שלי.

<קריאה: זה מוקלט, מוקלט.

<קריאה: טוב שיש מצלמות, שי.

אלי כהן: תוציאו אותו החוצה, בבקשה.

<קריאה: לא רוצה להיות פה.

<קריאה: אני אצא, אל תדאג.

אלי כהן: תודה.

<קריאה: אמרת לי לפטר את אימא שלי ואת אחי הקטן.

<שי באב"ד: נכון, זה מה שבאנו לעשות.

<שי באב"ד: אתה יודע, זה אפילו לא ראוי לתגובה.

אלי כהן: ששש...

<קריאה: שי באב"ד, אנחנו אזרחים - - -

<שי באב"ד: נכון, אין קשר - - -

<קריאה: אתם תביאו לו את מכתב פיטורין.

<קריאה: לא אני, אתה תביא לו את המכתב.

<קריאה: הבנת?

<קריאה: אל תגיב על כלום.

<קריאה: אתה פה - - -, דבר מהר.

<שי באב"ד: בסדר, בסדר.

<שי באב"ד: תצעק.

אלי כהן: אל תתייחס.

אלי כהן: תוציא אותו.

אלי כהן: תודה.

אלי כהן: חבר הכנסת ביטן, ההערה שלך בנושא הפרסום היא הערה במקומה, היא הערה עניינית.

אלי כהן: אתה מדבר מתוך תפיסת עולם שאני שותף לה.

דוד ביטן: למרות שהתקשורת נגדי, אני דואג לה.

אלי כהן: חבר הכנסת ביטן, אבל אומר כאן שי, וחזר על זה שלוש פעמים בעניין תקציבי הפרסום.

אלי כהן: אני אומר לך, אני לא מטיל דופי בדבריו.

אלי כהן: כל הסיכומים שעד היום הוא אמר, הוא לא תחמן, הוא לא עיגל פינות.

עיסאווי פריג': אבל איציק לארי אמר אחרת.

אלי כהן: אבל הוא אמר שהוא ישנה.

אלי כהן: אני אומר לך, אני עבדתי עם שי.

אלי כהן: כשהוא אמר מילה, זה קרה.

אלי כהן: אתה רואה חשבון.

אלי כהן: נכון, חבר הכנסת פריג'?

דוד ביטן: למה, אנחנו יש לנו - - -?

אלי כהן: אני מבקש להיעזר באמת לא רק בהיותך חבר כנסת, אלא גם בהיותך רואה חשבון.

אלי כהן: הם יציגו נוסחה.

אלי כהן: אני באמת מבקש ממך.

אלי כהן: ברצינות, לא בציניות.

אלי כהן: הם יציגו נוסחה.

אלי כהן: תקרא את הנוסחה, יש כאן גם את לארי.

אלי כהן: נראה את המספרים.

דוד ביטן: אלי, אני לא יכול להתמודד עם נוסחאות כשאני לא מכיר את הנתונים – זה דבר ראשון.

דוד ביטן: דבר שני, אני אומר צריך להוסיף - - -

<שי באב"ד: חבר הכנסת אלי כהן, נעשה את זה יותר פשוט.

<שי באב"ד: נניח שהיה סכום של 60 מיליון שקל שיצא לפרסום בפיס ב-2015, ו-50 מיליון שקל שיצא בטוטו ב-15'.

<שי באב"ד: לא ירד מזה.

אלי כהן: ברור, ברור.

אלי כהן: תציג את הנתונים.

אלי כהן: אני גם אבקש ממך, שי.

אלי כהן: תשלח בבקשה את הנוסח גם לחבר הכנסת ביטן וגם לחבר הכנסת פריג', והם יראו.

<שי באב"ד: אשלח.

דוד ביטן: כבר עכשיו הם אמרו 2%, אתה אמרת אחוז.

<שי באב"ד: נבדוק.

<שי באב"ד: אבל אני אומר, לא ייפגע.

<שי באב"ד: אם הוא צודק, הוא יקבל את מה שמגיע לו.

דוד ביטן: אלי, אני מבקש ממך שתלך אתנו.

דוד ביטן: לא עם האוצר.

<איציק לארי: אנחנו אומרים - -

<שי באב"ד: שמעת?

<שי באב"ד: תגיד בקול, מה אנחנו?

<איציק לארי: - - אומרים אותו דבר.

<שי באב"ד: עוד פעם, תגיד לחבר הכנסת בקול.

<איציק לארי: - - - אבסולוטי, זה לא משנה.

<איציק לארי: כ-60 מיליון שקל מ-3 מיליארד, אנחנו מדברים על 2%.

<שי באב"ד: נכון, יופי.

<שי באב"ד: אז אם אנחנו נגיד שנינו 60 מיליון, לכאורה אנחנו אומרים אותו דבר?

<איציק לארי: כן, אבל זה 2%.

<איציק לארי: אבל בהחרגה - - -

דוד ביטן: אמרת אחוז.

<שי באב"ד: אני אומר לך סכום עכשיו, לא ירד.

<שי באב"ד: נו, בחייאת.

דוד ביטן: שינית.

<שי באב"ד: אני לא שיניתי כי בפיס זה אחוז, ואיתם יש לנו ויכוח מה זה.

<איציק לארי: שי, אני מדגיש.

<איציק לארי: בהחרגה של כל הסכמי השיווק עם גופי הספורט.

<שי באב"ד: אבל כבר אמרנו את זה.

<איציק לארי: בסדר גמור.

<איציק לארי: והחרגה של כל ההסכמים עם גופי הספורט.

אלי כהן: לארי, תודה.

אלי כהן: אני מבקש לשמור על השקט.

אלי כהן: ינון אנגל, בבקשה תמשיך לדבר.

<ינון אנגל: שי, אני רוצה להגיד לך.

<ינון אנגל: כרואה חשבון הפתרון הוא נורא פשוט.

<ינון אנגל: אתה יכול ללכת על אחוז, תשים רצפה שזה לא ירד מתחת לסכום שהיה ב-2015.

<ינון אנגל: ואז כל התעשייה הזו שמפרנסת אלפי משפחות תדע שהסכומים לא יכולים לרדת.

<שי באב"ד: הרעיון שלך יישקל בחיוב.

<ינון אנגל: אוקי, תודה.

עיסאווי פריג': אבל אם ההכנסות ירדו?

<קריאה: - - - שלא יכול לרדת ממנה.

אלי כהן: אדוני, יש לך עוד דברים?

אלי כהן: לא, תודה.

אלי כהן: זוהר לנדה, שלוש דקות.

אלי כהן: לאחר מכן מנכ"ל משרד הספורט יוסי שרעבי, ולאחר מכן אריק קפלן, ויהיו עוד שני דוברים לאחר מכן.

אלי כהן: זוהר, בבקשה.

<זוהר לנדה: אנחנו מייצגים כאן את המפעיל הזר כפי שמכונה בחקיקה, המפעיל האנגלי, כמו שאתם מכנים אותו, שהנציג שלו מגיע במיוחד לישראל לדיון שיתקיים ביום רביעי בבוקר.

<זוהר לנדה: אנחנו נשמח שיתאפשר לו להשלים מעבר לדברים שאמרתי.

<זוהר לנדה: שמענו כאן הרבה מאוד דברים מצד נציגי משרד האוצר.

<זוהר לנדה: אמרתי שאנחנו נתחיל את הדיון היום וביקשנו שנציג החברה האנגלית יגיע לכנסת ביום רביעי הקרוב.

<קריאה: לא נשאר כאן אף אחד מהאוצר.

<קריאה: בפני מי מדברים?

אלי כהן: תמשיך.

אלי כהן: יש כאן את נציגי האוצר.

<זוהר לנדה: זה לא פעם ראשונה שזה קורה ואסביר למה אני מתכוון.

<זוהר לנדה: אנחנו נשמח שגם נציג החברה האנגלית ביום רביעי הקרוב יתאפשר לו לשאת כמה מילים.

אלי כהן: יתאפשר לו.

<זוהר לנדה: הסיטואציה שבה אנחנו נמצאים שבה אנחנו באים לוועדה ושומעים את נציגי האוצר מדברים בפתוס גדול על תהליך שהם עשו, ובפועל המציאות שונה לחלוטין ממה שנאמר כאן בפני הוועדה, ראוי שתיאמר בצורה ברורה.

<זוהר לנדה: מתוך השלוש דקות נגיד דקה מי זה אותו מפעיל זר שמדברים עליו בקודים.

<זוהר לנדה: כשמדינת ישראל החליטה לתקן את חוק המועצה להסדר הימורים בספורט היא לא עשתה את זה באישון לילה.

<זוהר לנדה: התכנסו שרי המשפטים, שר המשטרה, שר האוצר, ועדת הכספים של הכנסת, הרשות להלבנת הון, נציגי משטרת ישראל, כולם קיימו דיונים שבסופם הוחלט לתקן את חוק המועצה להסדר הימורים בספורט ולאפשר הימורי מרוצי סוסים בישראל.

<זוהר לנדה: זה תהליך שארך יותר משנתיים ימים.

<זוהר לנדה: בסוף התהליך הזה כשתוקן דבר החקיקה, התנאי שהכנסת עמדה עליו היה שיהיה מדובר במפעיל שיהיה חלק מארגון שפועל במדינות ה-OECD.

<זוהר לנדה: לאחר התהליך הזה נבחר המפעיל הזר שאותו אנחנו מייצגים שפועל כיום ב-40 מדינות בעולם.

<זוהר לנדה: כולן מדינות חברות ב-OECD.

<זוהר לנדה: לרבות, מדינות כמו: ארצות-הברית, צרפת, אוסטרליה – כלכלות כאלה ואחרות שישראל רוצה לפחות להשתייך אליהן בכל מובן שהוא.

<זוהר לנדה: כשהתהליך הזה החל, המפעיל הזר בכלל לא ידע עליו.

<זוהר לנדה: לא ידע על ועדת באב"ד, על ועדת עדנה הראל.

<זוהר לנדה: והחמור מזה, גם לא זומן אליהן.

<זוהר לנדה: ברגע שנודע לנו על הסיטואציה שמדינת ישראל מבקשת לשנות חוזה שנחתם איתה עם חברה זרה באבחת ליל אנחנו פנינו למנכ"ל משרד האוצר שאני מצטער שלא נמצא כאן כרגע ולא שומע את הדברים שאנחנו אומרים.

<זוהר לנדה: אבל אני אומר, זו לא הפעם הראשונה שזו ההתנהלות.

<זוהר לנדה: כי כשאנחנו פנינו למשרד האוצר בחודש ספטמבר, וגם איתי אני רואה שלא נמצא כאן ויצא, וגם זה מאפיין את ההתנהלות, אנחנו התרענו שכל התהליך הזה הוא תהליך שמקורו בהחלטה של שר האוצר, החלטה פופוליסטית, שמנסים אחרי שאיתרו את התוצאה לייצר איזשהו סצנריו שיצדיק את המהלך.

<זוהר לנדה: ביקשנו דבר אחד אחד טריוויאלי, ביקשנו לקבל את הנתונים שעמדו בבסיס הוועדה שעליה אתם, חברי הכנסת, כאן דנים.

<זוהר לנדה: אמר חבר הכנסת פולקמן: הראו לנו נתונים, הראו לנו זה, ראינו הרבה מחקרים.

<זוהר לנדה: עד היום, אנחנו בחודש ינואר 2017 כשהפגישות החלו בספטמבר, משרד האוצר מעלים את הנתונים הרלוונטיים שתומכים בדיונים שלו.

<זוהר לנדה: פנינו למשרד האוצר בספטמבר, לא קיבלנו תשובה.

<זוהר לנדה: פנינו באוקטובר, לא קיבלנו תשובה.

<זוהר לנדה: בנובמבר פנינו לפי חוק חופש המידע.

<זוהר לנדה: אמרנו: אם הוועדה כל כך מסודרת והנתונים על הימורי הסוסים כל כך בעייתיים שאגב לדעתנו זה מאה שמונים מעלות הפוך ממה שאתם מציגים כאן, תראו לנו את הנתונים.

<זוהר לנדה: מה יותר פשוט מזה?

<זוהר לנדה: אז אני חשבתי שכשאיתי ומנכ"ל משרד האוצר באים לפה לוועדה הם יגידו בצורה ברורה: נפגשנו עם נציגי החברה האנגלית, מסרנו להם את הנתונים.

<זוהר לנדה: הראינו להם שהימורי סוסים הם הדבר הכי גרוע עלי העולם כי רק לפני ארבע שנים הכנסת חשבה אחרת.

<זוהר לנדה: בפועל שום דבר ממה שאמרתי לא נעשה.

<זוהר לנדה: עד כדי כך לא נעשה שאנחנו יושבים פה בפורום של עשרות אנשים כשהחברה האנגלית שמדינת ישראל חתמה איתה על חוזה, נדרשה והגישה עתירה מינהלית לפי חוק חופש המידע אחרי שארבעה חודשים אנחנו רודפים אחרי מנכ"ל משרד האוצר, אחרי חברי הוועדה, אחרי כל גורם רלוונטי שהיה בתהליך הזה, לקבל.

<זוהר לנדה: על מה אתם מדברים?

<זוהר לנדה: יושב כאן חבר הכנסת פולקמן, אומר: ראינו נתונים, קיבלנו מחקר.

<זוהר לנדה: שום דבר מזה לא נכון.

<זוהר לנדה: שום נתון עד היום לא הוצג בפני חברי הוועדה שתומך בזה שהימורי הסוסים לכאורה הם הדבר הפוגע.

<זוהר לנדה: מעבר לזה, גם התהליך הוא באמת תהליך שכמעט בשנה א' בפקולטה למשפטים, ואני מעריך את מנכ"ל משרד האוצר בהקשר הזה, הוא תהליך שאין בו שום אלמנט אחד נכון, לא בתהליך, לא בזימון, לא בהחלטה לסיים חוזה לפני שרוצים לעשות את זה, לפני תום המועד החוקי, לא באופן שבו זה נעשה מול נציגי החברה האנגלית, לא בפגישות, לא בזה שאין שימוע?

<זוהר לנדה: איזה מדינה, איזה כלכלה אנחנו רוצים לייצר בין-לאומית, שבה מדינה חותמת על הסכם, ולאחר מכן, בלי שאפילו מראים, כמו באיזשהו שלטון מחשכים כזה, אנחנו אומרים: יש לנו ניירות, אנחנו לא נראה לכם אותם.

<זוהר לנדה: אבל גם לא נראה לכם אותם, אבל גם נסיים את החוזה.

<זוהר לנדה: הסיטואציה שבה מביאים חברה זרה לישראל שמשקיעה עשרות מיליונים שקלים רק בעצם הכניסה לשוק הזה בלי שמציגים בפני חברי הכנסת אפילו נתון אחד, אחד, שתומך בעמדת משרד האוצר, וזה הדיון השני של הוועדה בהקשר הזה, ואנחנו עשינו challenging.

<זוהר לנדה: אמרנו למשרד האוצר: בואו ותראו לנו את הנתונים.

<זוהר לנדה: עד היום למרות שהעתירה הוגשה כבר לפני כשלושה שבועות, עד היום נדרשנו לעתירות, למכתבים, לפניות, גם אליך יושב-ראש הוועדה, גם ליועצת המשפטית של הוועדה, גם ליועץ המשפטי של הכנסת.

<זוהר לנדה: עד היום שלחנו למעלה מחמישה מכתבים לראות מה הבסיס לדיון הזה.

<זוהר לנדה: אז יכול להיות שהימורים הפכה להיות איזושהי מילה גסה והפורום הזה חושב שהכנסת שרק חוקקה אותו ב-2011 היא כנסת טובה יותר, חזקה יותר, נכונה יותר.

<זוהר לנדה: אבל גם כדי לעשות תהליכים כאלה יש דרך ויש אופן לעשות אותם, גם בדרך שבה זה נעשה וגם ביחס לצד הכלכלי שבו זה נעשה.

<זוהר לנדה: לא בצד שבו זה נעשה מבחינת התהליך, הנתונים, המחקרים, אנחנו נמצאים היום בוואקום מוחלט.

<זוהר לנדה: וגם לא באופן הכלכלי.

<זוהר לנדה: אנחנו ישבנו בפגישה עם מנכ"ל משרד האוצר, עם חברי משרד האוצר, עם איתי ואחרים.

<זוהר לנדה: עומדת היועצת המשפטית של משרד הספורט באותה ישיבה שקיימנו ואומרת: חברים, התהליך שבו משרד האוצר עושה את התהליך של סיום - אגב, ניצול חוק הרפורמות – לתקן חקיקה ראשית ולבטל חוזה חתום שהמדינה עמדה על חקיקתו כתנאי לזה שהמפעיל יהיה חלק מה-OECD, הוא תהליך חסר תקדים גם לכנסת הזו שמנסה לבטל חוזים שהיא עצמה עמדה על המנגנון שבו הם ייחתמו.

<זוהר לנדה: בסיטואציה הזו אני חושב שהתהליך היה צריך לפחות להיעצר עד שיהיה דיון.

<זוהר לנדה: אבל לא דיון שיגיד: בוא נסיים ועכשיו בוא תשב אתנו.

<זוהר לנדה: אנחנו ביקשנו לקבל את הנתונים שעל בסיסם נעשה אותו הליך.

<זוהר לנדה: עד היום לא קיבלנו.

<זוהר לנדה: הנזקים לחברה האנגלית הם במאות מיליוני שקלים, אני לא רוצה שתהיה פה איזושהי תמונה אחרת.

<זוהר לנדה: ביום רביעי הקרוב, כמו שאמרתי, יגיע נציג החברה האנגלית לדיון בוועדה ואנחנו נבקש שיאפשרו לו לדבר בהקשר הזה.

אלי כהן: אמרתי לך, ניתן לו לדבר.

אלי כהן: תודה.

אלי כהן: יוסי שרעבי, מנכ"ל משרד הספורט, בבקשה אדוני.

<יוסי שרעבי: אומר מספר דברים כדי שקולו של משרד הספורט יישמע כאן בשולחן הזה למרות שעד לרגע זה לא נאמרו דברים שמחייבים את ההתייחסות שלנו וזאת מהטעמים הבאים: קודם כל, אנחנו לא מתווכחים עם הרצון של משרד האוצר לעשות שינוי ורפורמה.

<יוסי שרעבי: מבחינתנו, זה המדיניות של השר – בעניין הזה יותר מאשר לגיטימי.

<יוסי שרעבי: השרה גם אמרה שלגבי הימורי הסוסים היא לא מתנגדת, וכן הלאה.

<יוסי שרעבי: עם זאת, אני רוצה להגיד איפה אנחנו נמצאים ברגע זה.

<יוסי שרעבי: אנחנו קיבלנו איזושהי הצעה שאיתי הציג בפנינו ואנחנו לומדים את ההצעה.

<יוסי שרעבי: אנחנו לומדים אותה, אנחנו לא יודעים להגיד שום דבר ברגע זה.

<יוסי שרעבי: עם זאת, לטובת הפרוטוקול אנחנו מביאים את הסטטוס שאנחנו נמצאים ברגע זה.

<יוסי שרעבי: הטוטו הגיש הצעת תקציב של 440 מיליון שקל.

<יוסי שרעבי: זה הצעת תקציב שעומדת ברגע זה של הטוטו.

<יוסי שרעבי: אנחנו נדהמנו והופתענו מהמספרים האלה.

<יוסי שרעבי: המשמעות של המספרים האלה שהמועצה הלאומית לספורט יכולה לחלק נכון לרגע זה, ואני מדגיש את המילה נכון לרגע זה, 440 מיליון שקל בלבד.

<יוסי שרעבי: כלומר, ירידה של קרוב ל-120 - 130 מיליון שקל משנה שעברה.

<יוסי שרעבי: מחזירים אותנו למסגרות תקציב של שנת 2013.

<יוסי שרעבי: אנחנו במהלך הדיונים מקווים, מצפים, וזה חלק מהשיח שננהל עם איתי כחלק מהדיון, שאנחנו נבין עד הסוף איך מגשרים על הפערים האלה.

<יוסי שרעבי: אנחנו לא יכולים לחכות עם זה יותר מדי זמן.

<יוסי שרעבי: אנחנו צריכים להתחיל להעביר כסף לגופי הספורט במדינת ישראל.

<יוסי שרעבי: רמת המתח והלחץ של גופי הספורט כבר מוקרנת כלפינו.

<יוסי שרעבי: אנחנו רוצים להבין, ואני מקווה שאנחנו נבין את זה במעלה הדיונים שנקיים עם איתי, עם הצוות של משרד האוצר, איך הם חושבים ומה הרעיונות שלהם לגבי צמצום הפערים.

<יוסי שרעבי: יכול להיות שחלק מהפערים יצטמצמו תוך כדי, אבל צריך להבין גם שצריך לייצר רמה מסוימת של ביטחון בעולם הספורט.

<יוסי שרעבי: ברגע זה אין ביטחון בעולם הספורט.

<יוסי שרעבי: אנחנו מתוך הבנה עם האוצר, גם לאור הדברים שאמר המנכ"ל, המכתב שהוא הוציא, אנחנו מרגיעים את השטח ואנחנו מבהירים שברגע זה יש הבנה והסכמה ולדברים יינתן מענה.

<יוסי שרעבי: אבל אני אומר כאן לטובת הפרוטוקול, אנחנו צריכים להגיע לפסים פרקטיים כדי שנוכל להרגיע את השטח ולהראות ברמת ודאות איך הדברים אכן מתכנסים למספרים.

<יוסי שרעבי: אנחנו נדבר על זה במהלך הישיבה.

<יוסי שרעבי: אבל חשוב להבין מה נקודת המוצא, העמדה של משרד הספורט ברגע זה.

אלי כהן: תודה, מנכ"ל משרד הספורט.

אלי כהן: כמובן שהישיבה אתו תהיה במהלך השבוע הזה.

<שי באב"ד: ודאי, ודאי.

<איתי טמקין: כמו שיוסי גם אמר, כמו שאני אמרתי בתחילת הדיון, אתמול אנחנו העברנו את החומרים למשרד.

<איתי טמקין: כרגע הכדור אצלם.

<איתי טמקין: אנחנו ניפגש בהמשך היום ומחר כדי לנסות - - -

<שי באב"ד: בוודאי ובוודאי שלא ניתן לירידה ל-440 מ-500?

<שי באב"ד: כמה היה ב-15'?

<שי באב"ד: 550 מיליון שקל.

<איתי טמקין: - - - והשנה הזו תסתיים באזור 590.

<שי באב"ד: יש ביננו פערים על מה המספרים באמת ואיזה הצעת תקציב צריכה להיות.

<שי באב"ד: אנחנו נשב ונלבן אותם.

<שי באב"ד: נבדוק את הנתונים.

אלי כהן: תגמרו את הדיונים הפנימיים.

<יורם ארנשטיין: אנחנו מפוקחים על ידיכם כל הזמן – הממונה על השכר, הכול.

אלי כהן: תודה, ארנשטיין.

אלי כהן: עכשיו ידבר קפלן, ולאחריו – ניצן וולקן.

אלי כהן: קפלן, בבקשה תציג את עצמך.

<אריק קפלן: אריק קפלן, אני מייצג גם את הענפים שאינם אולימפיים וגם את המועצה הלאומית לספורט.

<אריק קפלן: תקציב הספורט מראש נמצא בחסר.

<אריק קפלן: זה לא שאנחנו נמצאים באיזה מצב טוב.

<אריק קפלן: תקציב הספורט נמצב בחסר פה הרבה שנים בכל השוואה למדינות העולם, בטח כשאנחנו מדברים על ה-OECD.

<אריק קפלן: הימורי סוסים שנקבעו בעבר, ואנחנו לא נכנסים לנושא הערכי של כן הימורי סוסים או לא הימורי סוסים, נקבעו כי הבינו שהטוטו חייב משחקים חדשים כדי לייצר עוד כסף שהמדינה לא נותנת לו.

<אריק קפלן: לכן, אמרו: נמצא משחק חדש שיהיה הימור על סוסים.

<אריק קפלן: עוד פעם, אנחנו כספורט אין לנו עניין עם הימורי סוסים או עם ווינר – לחלוטין לא.

<אריק קפלן: אנחנו מדברים לחלוטין על תקצוב הספורט בישראל.

<אריק קפלן: כשמנכ"ל משרד האוצר אומר שהספורט לא ייפגע, הספורט כבר נפגע.

<אריק קפלן: אני יכול לומר, ויאשר את זה מנכ"ל הסדר ההימורים בספורט, - - -

<קריאה: איך נפגע אם עוד לא ירד כלום?

<אריק קפלן: אני אסביר לך.

<אריק קפלן: לולא היה כל הוויכוח על הימורי סוסים מתחיל לפני מספר חודשים, אני משוכנע כמי שישב במועצה להסדר הימורים הרבה שנים, השנה היינו מסיימים עם תקציב הרבה יותר גדול כבר ב-2016.

<אריק קפלן: זאת אומרת, כבר ב-2016 נפגענו.

<אריק קפלן: אני לא מדבר על זה שהשאילו מהטוטו 600 מיליון שקל ששייכים לספורט שזה הרבה מאוד - - -

<קריאה: זה 20 מיליון שקל רווחי הון בשנה.

<קריאה: אתה רוצה את הכסף – לחסוך את זה.

<אריק קפלן: אני לא מדבר כבר על אלה, אבל אני מדבר על העתיד.

<אריק קפלן: יבואו משרד האוצר, ממשלת ישראל, וזה לגיטימי לחלוטין שתחליט שהיא לא רוצה הימורים בכלל, תמצא פתרון אחר.

<אריק קפלן: זה מה שאנחנו מבקשים.

<אריק קפלן: אני לא יודע משפטית, וזה יאמרו לי, מה המשמעות של מכתב של משרד האוצר של המנכ"ל.

<אריק קפלן: אין לי מושג מה זה.

<אריק קפלן: האם כגוף ספורט אני אוכל לבוא ולומר: סליחה, יש לי מכתב של מנכ"ל משרד האוצר?

<אריק קפלן: משפטית אני לא יודע מה זה אומר.

<אריק קפלן: אני לא יודע אם זה נותן לנו איזשהו כסף לתפעול הספורט כשיש לנו את המכתב?

<אריק קפלן: אולי של חשב משרד – אני מבין.

<אריק קפלן: מנכ"ל - אני באמת אשמח לשמוע משפטית מה המשמעות המשפטית של דבר כזה שיש מכתב כזה.

<אריק קפלן: אני יכול לומר שהמועצה הלאומית לספורט דנה בתקציב.

<אריק קפלן: פעם אחרונה היא לא אישרה את התקציב.

<אריק קפלן: כשבנינו תקציב לספורט הישראלי ותקציב מינימלי עשינו, לא להתפתח בכלל כדי לשמור את הקיים, אנחנו לא מסוגלים לאשר תקציב נכון להיום בהתאם לתחזית של המועצה להסדר הימורים בספורט לאור הירידה בסוסים.

<אריק קפלן: לכן, אנחנו מבקשים.

<אריק קפלן: רוצים להוריד את הסוסים?

<אריק קפלן: תורידו, אין בעיה.

<אריק קפלן: תחליטו - אנחנו או נותנים רשת ביטחון.

<אריק קפלן: כי אתה אמרת שלא נותנים רשת, אבל העובדה היא שהתקציב גדל מדי שנה.

<אריק קפלן: עם עובדות אי-אפשר להתווכח.

<אריק קפלן: מדי שנה התקציב גדל.

<אריק קפלן: אם התקציב לא יגדל מדי שנה סימן שיש בעיה.

<אריק קפלן: והבעיה לא כי עודדתם, כי הפרעתם במהלך.

<אריק קפלן: או לחלופין תנו משחק אחר שכן יהיה מקובל ויכניס הכנסות במקום.

<אריק קפלן: אין בעיה, אבל רק לבוא ולהוריד משחק באמצע תוך כדי תנועה מבלי למצוא פתרונות חליפיים זה לא פתרון.

<אריק קפלן: אנחנו נצטער - - -

<שי באב"ד: זה לא מה שקרה, זה לא מה שקרה.

אלי כהן: לא, לא.

אלי כהן: שי, אין יותר התייחסויות שלך.

<אריק קפלן: לכן, אסכם ואומר.

<אריק קפלן: אף אחד מאתנו לא נכנס לשיקולי הממשלה בהתאם לנושא של הימורים.

<אריק קפלן: זה נתון לוויכוח לאן ילכו המהמרים, לא ילכו המהמרים.

<אריק קפלן: האמת לא נמצאת רק בצד אחד.

<אריק קפלן: אבל נאמר והחלטתם, מה שאנחנו דורשים כספורט: תנו לנו פתרונות אחרים שיהיו מקובלים עלינו.

<אריק קפלן: זה כל הסיפור.

אלי כהן: תודה לאריק קפלן.

אלי כהן: שני הדוברים האחרונים יהיו ניצן וולקן וחיים טל.

אלי כהן: שלוש דקות לך, שלוש דקות לך.

<ניצן וולקן: שלום, אדוני.

<ניצן וולקן: בדיון הקודם ביקשת התייחסות של הרשות לאיסור הלבנת הון.

<ניצן וולקן: נתבקשנו בדיון הקודם להתייחס בקצרה להסדרים בתחום של איסור הלבנת הון שנכללים בהצעת החוק הממשלתית, ולהביא במידת האפשר נתונים שקשורים לעניין הזה.

<ניצן וולקן: אתייחס ממש בקצרה, אני מניחה שיתר הדיון יהיה במהלך הדיונים הקרובים.

<ניצן וולקן: עקרונית, ההטלה של החלה של הסדרים מתחום איסור הלבנת הון על הימורים של מועצה להסדר הימורים בספורט נועדה לפתור בעיה שהרשות לאיסור הלבנת הון זיהתה, והיא בעיה של רכישת זכיות בהימורים על ידי גורמים עבריינים.

<ניצן וולקן: התופעה שאנחנו מדברים עליה - המשמעות שלה היא שעבריינים שמעוניינים להלבין כספים שהופקו באמצעות עבירות פונים לזוכים במשחקי הימורים.

<ניצן וולקן: מעניקים להם את כספי הזכייה, לוקחים את הכרטיסים אליהם וכך יוצרים לעצמם איזושהי כסות חוקית לכאורה ולגיטימית לכספי עבירה שנמצאים ברשותם.

<ניצן וולקן: בהיתר שניתן למפעל הפיס בשנת 2012 הוחלו לראשונה על הימורים של מפעל הפיס הסדרים בתחום של איסור הלבנת הון, ומנתונים של דיווחים שמגיעים לרשות אנחנו יכולים לראות שהיתה ירידה משמעותית מאוד גם בהיקף, במספר הדיווחים שמתייחסים לתופעה הזו, וגם בהיקף הכספי של הדיווחים האלה.

<ניצן וולקן: אני אומר ממש בקצרה שלפני החלת חובות הזיהוי במשחקים של מפעל הפיס, הרשות בשנת 2012 קיבלה 115 דיווחים בלתי רגילים שהיו קשורים לרכישת זכיות.

<ניצן וולקן: ההיקף הכספי הכולל של הדיווחים האלה עמד על 52 מיליון שקלים.

<ניצן וולקן: השינוי המשמעותי לא התרחש מיד לאחר החלת החובות אלא בשנת 2014, ויכולנו לראות ירידה של 30% במספר הדיווחים הבלתי רגילים וירידה של 19% בהיקף הכספי של הדיווחים האלה.

<ניצן וולקן: הבעיה היא שחובות איסור הלבנת הון ומימון טרור הוחלו על מפעל הפיס, אבל לא הוחלו במקביל על הימורים של המועצה להסדר הימורים בספורט.

<ניצן וולקן: לכן, אנחנו מזהים איזושהי נדידה של התופעה העבריינית הזו.

<ניצן וולקן: זאת אומרת, שרכישת זכיות מתבצעת פחות בהימורים של מפעל הפיס ומתבצעת יותר בהימורים והגרלות של המועצה להסדר הימורים בספורט, ועל רקע זה מוצע ההסדר שבהצעת החוק הנוכחית.

<ניצן וולקן: אנחנו נתייחס ביתר פירוט במהלך הדיונים בהצעה.

אלי כהן: תודה רבה.

<איציק לארי: רק להדגיש שאנחנו כמובן מסכימים.

<איציק לארי: אנחנו החלנו על עצמנו.

<איציק לארי: אנחנו כבר התחלנו לעבוד מולם בשיתוף פעולה כדי להחיל את זה גם על עצמנו בלי שום קשר לחקיקה.

אלי כהן: תודה.

אלי כהן: אחרון הדוברים חיים טל, בבקשה.

<קריאה: בעידוד, בעידוד - - -

<קריאה: ממש לא נכון.

<חיים טל: שלום לכולם.

<חיים טל: שמי חיים טל.

<חיים טל: אתמול היתה החלטת בג"צ שהיא למעשה ביטוי לזעקה ולשבר הגדול שלנו שהמדינה בחסות האוצר עשו לנו פיגוע דריסה פתאומי.

<חיים טל: 210 תחנות לא עובדות.

<חיים טל: חלקם סגרו, חלקם ביקשו לפנות את המכונות.

<חיים טל: אתנו הולכים 680 משפחות שלא יודעות מה קורה איתן ואיך הן סוגרות את החודש, את התשלומים שלהן, איך הן מאכילות את הילדים שלהן.

<חיים טל: קרה פה דבר, מבחינתנו.

<חיים טל: באנו להגיד למדינה: תספרו אותנו.

<חיים טל: אנחנו לא אנשים שקופים.

<חיים טל: אנחנו אנשים שהבאנו למדינה, לאוצר, בשנה אחת מיליארד מיליון - יותר, מיליארד 700 מיליון שקל עם הטוטו והלוטו - ולא ייתכן שבהודעת לוטומט אני אקבל: אדוני היקר, אתה לא עובד יותר.

<חיים טל: עלה בדעתכם לעשות את זה לגוגל, לאינטל?

<חיים טל: ועוד כזה פתאומי?

<חיים טל: אני שואל שאלה, יש היגיון כזה?

<חיים טל: אחרי פיגוע הדריסה הזה כשאנחנו פצועים ומדממים אתם מדברים אתנו על רפורמת עמלות של 2%.

<חיים טל: במי אתם באים לפגוע?

<חיים טל: בפס הייצור?

<חיים טל: רבותי, אנחנו כבשת הרש.

<חיים טל: אנחנו הבאנו לכם את כל הכסף בכל השנים.

<חיים טל: עומד וחונה במפעל הפיס 4.5 מיליארד שקל, בטוטו מיליארד שקל - 5.5 מיליארד שקל.

<חיים טל: שעתיים אתם מתכתשים פה: תקציב פרסום, אחוז אחד, לפה 50 מיליון שקל, לפה 100 מיליון שקל.

<חיים טל: מה אתנו?

<חיים טל: איפה אנחנו בתמונה?

<חיים טל: רבותי, תתעוררו.

<חיים טל: לא ייתכן שעכשיו מציעים פה מודל, מודל הכלאה דמיונית, מטורפת.

<חיים טל: אנחנו לצורכי מס עוסק מורשה, לצורכי חישוב עמלה אנחנו שכירים.

<חיים טל: איזה מודל זה?

<חיים טל: יש מודל כזה במשק כשאתם באים להגיד: חישבנו לפי שכר ממוצע במשק?

<חיים טל: אני עובד פי 2.5 מעובד ממוצע.

<חיים טל: איפה זה נכנס בתחשיב?

<חיים טל: אני חברת גבייה ממשלתית שלכם.

<חיים טל: תראו לי חברה אחת בעולם שמגייסת 100% את הכסף למדינה, לוקחת על עצמה את כל החובות, ומה קיבלה?

<חיים טל: 100%.

<חיים טל: מה עם ההפסדים בדרך?

<חיים טל: מי מממן אותם?

<חיים טל: אנחנו.

<חיים טל: קורה פה דבר, רבותי.

<חיים טל: אתם רוצים לעשות מעשה אמיתי?

<חיים טל: קחו את שני הדינוזאורים האלה - מפעל הפיס והטוטו - תפרקו להם את הצורה, תעשו גוף אחד.

<חיים טל: תחסכו מאות מיליונים בשנה, מאות מיליונים.

<חיים טל: מה אתם רוצים מאתנו?

<חיים טל: מה אנחנו פה אשמים שהוא רוצה כך והוא רוצה כך?

<חיים טל: יש במפעל הפיס שש בעלי משרות שמקבלים 850,000 שקל בשנה ולא עושים כלום.

<חיים טל: כלום הם לא עושים.

<קריאה: בזה אסור לגעת.

<חיים טל: לא, אסור לגעת.

<חיים טל: במי נוגעים?

<חיים טל: באים אלינו.

<חיים טל: לכו אליהם, יש שם הרבה כסף - 150 מיליון שקל.

<חיים טל: מתווכחים אתכם על קופה קטנה.

אלי כהן: אני חייב להגיד שהמשפטים האחרונים שלו עושים שכל.

<שי באב"ד: גם זה צריך - - - וגם זה צריך - - -, אדוני היו"ר.

<שי באב"ד: אין סיבה שזכיין ירוויח 40,000 שקל.

<קריאות: איך קבעת שזה 40,000?

<קריאות: לקחתי הלוואה - - -.

<קריאות: שיפצתי את העסק כי ביקשו ממני, לא כי בא לי.

אלי כהן: הוצאתי אותך פעם אחת, אני לא רוצה להוציא אותך עוד פעם כי אחרי זה אין חזרה יותר.

אלי כהן: נתתי לנציג שלכם לדבר, הוא מדבר.

<קריאה: אני רוצה להיפגש עם שי.

<חיים טל: תאר לך שעכשיו אני אומר לך: אדוני היקר, אתה מתייחס אליי כשכיר?

<חיים טל: בוא נצא, 3,000 זכיינים, לא לשביתה, לחופשה, כמו שי חופשה למושב הכנסת, כמו שיש חופשה של בית המשפט.

<חיים טל: אנחנו לא עובדים 14 יום, מגיע לנו.

<חיים טל: למה אני צריך לעבוד 365 ימים בשנה ועוד להיענש?

<חיים טל: אני יוצא ל-14 יום עם כל הזכיינים, אתה יודע כמה המדינה תפסיד?

<חיים טל: 500 מיליון שקל.

<חיים טל: 31 מיליון שקל כפול 14 יום – תעשה את הכסף.

<חיים טל: שווה לכם להוציא אותנו לחופשה של שבועיים?

<חיים טל: תגיד כן, אנחנו יוצאים.

<חיים טל: תעשה את המתמטיקה הזו.

<חיים טל: היא שווה לכם?

<חיים טל: אז מה אתם רוצים שאנחנו נעשה?

<חיים טל: נזעק לבית המשפט: הצילו, ואתם עם אוזניים אטומות.

<חיים טל: קראת לי בדיונים שעשית?

<חיים טל: קראת למישהו מאתנו?

אלי כהן: אבל היתה ישיבה.

אלי כהן: לא, חיים?

<קריאה: - - - אתמול.

<חיים טל: לא, אני לא מדבר על אתמול.

<חיים טל: ישבתם ועשיתם ועדה מקצועית, מומחים, מכובדים.

<חיים טל: הכול טוב ויפה.

<חיים טל: אנחנו הצינורות שמביאים את הכסף, תשאל אותי מה לעשות.

<חיים טל: אני אגיד לך מה לעשות.

<קריאה: אמרת לפטר אנשים.

<שי באב"ד: אל תכניס לי מילים פה.

<שי באב"ד: לא אמרתי את זה בחיים.

<שי באב"ד: לשקר זה גם - - -

אלי כהן: אני לא רוצה להוציא אותך.

אלי כהן: אתה מפריע לנציג שלך.

<חיים טל: שי, אני אגיד לך מה לעשות.

<חיים טל: שי, אני אתן לך 200 עצות טובות ותחסוך מיליונים שקלים של יועצים.

<חיים טל: הנה, חסכת כמה ג'ובים.

<חיים טל: אתה רוצה?

<חיים טל: בוא תקרא לי.

אלי כהן: תודה.

אלי כהן: אני מבקש.

אלי כהן: טמקין, סיכמנו שתשבו אותם ותראו באיזה מקומות לתקן.

<חיים טל: תורידו את העמלה הזו של הזכיינים.

אלי כהן: מתי הישיבה הבאה שלנו?

<אריאלה מלכה: יום רביעי ב-9:30 בבוקר.

אלי כהן: אוקי.

אלי כהן: הישיבה הבאה תהיה ביום רביעי ב-9:30.

אלי כהן: הישיבה נעולה, תודה.